Penggerak Pasaran Tukaran Matawang (forex) Sepanjang Minggu Ini (09 – 13 Oktober)

Matawang greenback (US Dolar) gagal mengukuhkan kedudukannya minggu ini (9-13 Okt) walaupun dengan data average hourly earnings yang begitu positif semasa data NFP dikeluarkan minggu lalu. Walaupun dengan kecenderungan yang lebih positif selepas data NFP dikeluarkan pada 6 Oktober, US dolar terkesan dengan risiko geopolitik selepas data NFP diumumkan.
Risiko geopolitik antara US-Korea seakan menekan US dolar pada Isnin dengan kelemahan US dolar dapat dilihat sejak daripada awal minggu ini. US dolar melemah berbanding euro, gbp, kiwi, aussie dengan emas membuat kenaikan lima hari berturut-turut minggu ini yang menunjukkan kelemahan US dolar secara keseluruhan.
Tumpuan pasaran sepanjang minggu ini adalah kepada minit mesyuarat FOMC dan juga data inflasi US. Komen dovish dari beberapa ahli The Fed dan juga data inflasi yang meleset daripada jangkaan menyebabkan US dolar terus tertekan pada Khamis dan Jumaat.
Walaupun dengan beberapa komen hawkish dalam minit mesyuarat FOMC, pasaran fokus kepada komen Fed bahawa “beberapa ahli The Fed bimbang dengan inflasi yang rendah bukanlah hanya sementara”, kerana sebelum ini Fed sendiri menyatakan “kadar faedah yang rendah hanyalah sementara” dan kenyataan terbaru dari beberapa ahli Fed sedikit mengganggu jangkaan pasaran.
Walaubagaimanapun, potensi kenaikan kadar faedah The Fed masih berada di paras tinggi iaitu 80% yang menunjukkan kenaikan kadar faedah pada Disember ketika ini seakan begitu pasti.
Antara faktor yang perlu dilihat juga adalah kadar faedah jangka panjang US (US10 year-yield) yang kini berada di sekitar 2.275% selepas mencapai paras tertinggi 2.4% pada Jumaat (6 Oktober). Hasil-bon 10 tahun US ini merekod kejatuhan yang besar minggu ini walaupun The Fed dijangka menaikkan kadar faedah Disember.
Bagi matawang Euro, kenaikannya minggu ini disokong dengan risiko politik yang semakin reda di Spanyol dengan faktor kelemahan US dolar itu sendiri menolak euro lebih tinggi.
Sterling pula meneruskan kenaikan lima hari berturut-turut walaupun dengan risiko Brexit. Rundingan pusingan ke-lima dengan Kesatuan Eropah masih menemui jalan buntu. Namun, terdapat juga laporan bahawa EU mungkin akan memberikan tempoh peralihan selama 2 tahun kepada UK pada Khamis jika mereka memenuhi segala obligasi terhadap EU seperti yang dilaporkan oleh akhbar Jerman.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

02 – 06 Okober
09 – 13 Okober

Eur/Usd- 146 pip volatile
Eur/Usd- Naik 161 pip

Usd/Jpy– 112 pip volatile
Usd/Jpy–  Jatuh 115 pip

Gbp/Usd– jatuh 375 pip
Gbp/Usd– Naik 262 pip

Usd/Chf- naik 159 pip
Usd/Chf- Jatuh 102 pip

Usd/Cad– 150 pip volatile
Usd/Cad– Jatuh 125 pip

Aud/Usd– jatuh 142 pip
Aud/Usd– Naik 150 pip

Nzd/Usd– jatuh 168 pip
Nzd/Usd– Naik 141 pip

Tanpa membuang masa lagi, mari kita lihat ulasan keseluruhan pasaran sepanjang minggu ini.
Caixin servies PMI, China (Isnin)
Aktiviti perniagaan sektor perkhidmatan China bagi bulan September meningkat dengan kadar perlahan sejak 21 bulan lalu berikutan fasa perniagaan baru bertumbuh sangat perlahan.
 German trade balance (Selasa)
Eksport Jerman mengatasi hasil import pada bulan Ogos, dengan perbezaan lebihan dagangan yang lebih ketara, menjadi bukti kepada pertumbuhan ekonomi terbesar kesatuan Eropah meningkat tinggi pada suku tahun ketiga.
UK manufacturing production (Selasa)
Pengeluaran pembuatan naik 0.4% bagi bulan Ogos berbanding jangkaan 0.2% dan data kaji semula untuk bulan Julai yang turun kepada 0.4%.
FOMC meeting minutes (Khamis)
Ahli-ahli yang terlibat akan terus meneliti beberapa data inflasi pada bulan hadapan sebelum membuat sebarang keputusan untuk menaikkan kadar faedah. Namun, kebanyakkan pembuat dasar melihat satu lagi kenaikkan kadar tahun ini.
US producer price PPI (Khamis)
Harga pengeluar (PPI) U.S meningkat bagi bulan September berikutan harga tenaga (minyak, gas) yang menunjukkan peningkatan yang besar dalam tempoh melebihi 2 tahun. Walaupun badai yang menimpa telah memberi kesan kepada data, namun terdapat indikasi bahawa harga pengeluar dan pasaran buruh semakin mengukuh. Hal ini, membolehkan Fed untuk meningkatkan kadar faedah sekali lagi pada bulan Disember.
US consumer price CPI (Jumaart)
Indeks harga pengguna (CPI) meningkat 0.5% pada bulan September, peningkatan kedua terbesar berturut-turut dalam tempoh 8 bulan. Namun peningkatan ini sedikit tersasar daripada jangkaan yang menjangkakan peningkatan sebanyak 0.6%.
US retail sales (Jumaat)
Jualan runcit U.S mencatat peningkatan terbesar dalam tempoh 2 tahun 6 bulan pada bulan September. Hal ini disebabkan, peningkatan permintaan terhadap barangan pembuatan rumah dan kenderaan berikutan badai Harvey dan Irma.

* Selamat berdagang kepada anda semua dan jangan lupa dapatkan buku analisis fundamental di sini*


Kanada Rekod Akaun Dagangan Defisit Pada Februari

Akaun perdagangan Kanada merekodkan defisit (kurangan) sebanyak C$0.97 billion pada Februari berbanding tiga bulan sebelum ini yang mencatatkan lebihan. Januari mencatatkan lebihan C$0.4 billion, manakalan jangkaan pasaran kali ini ialah lebihan dagangan sebanyak C$0.5 billion.
Imbangan perdagangan (trade balance) adalah hasil eksport tolak import yang mana jika hasilnya positif, ia dipanggil trade surplus (lebihan dagangan) dan sebaliknya dipanggil trade defisit (kurangan dagangan).
Selepas mencatatkan rekod tertinggi pada Januari, eksport kali ini jatuh 2.4% pada Februari di mana eksport merekodkan penyusutan dalam lapan dari sebelas sektor pada tempoh tersebut.
 Eksport bahan api yang merupakan eksport terbesar Kanada susut 2.6%, walaupun meningkat 80% dari Februari 2016 berikutan harga minyak mentah yang tinggi. Manakala hasil hutan sust 5.1%.
Keseluruhan import pula meningkat 0.6% pada tempoh sama, walaupun komponen import jatuh dalam tujuh dari sebelas sektor.
Bank pusat Kanada (Bank of Canada, BoC) sebelum ini agak bimbang dengan trend eksport negara ini dan data terkini sudah tentu meningkatkan kebimbangan mereka.
Dolar Kanada melemah selepas data ini dikeluarkan dengan Usd/Cad menguji paras 1.3450.


Keputusan Dasar RBA Mengejutkan Trader AUD!

Pengumuman dasar Bank Pusat Australia (RBA) mengejutkan pelabur pada sesi Asia selepas ia menamatkan sasaran hasil bon untuk April 2024 sebanyak 0.1% dan mengekalkan kadar faedah di tahap terendah 0.10%.
Ekoran daripada itu, pasangan matawang AUD/USD menjunam sekitar 50 pips, yang membawa dolar Aussie kembali ke bawah paras harga 0.7500 berbanding US dolar.
Tambahan daripada itu, RBA juga mengubah kenyataannya sebelum ini mengenai kenaikan kadar faedah tidak akan berlaku sehingga tahun 2024. Sebaliknya, kadar tidak akan dinaikkan sehingga inflasi sebenar meningkat secara berterusan dalam julat sasaran 2%-3%.
Ini secara tidak langsung mencerminkan pertumbuhan ekonomi yang bertambah baik dan kebimbangan terhadap bacaan inflasi yang mengejutkan baru-baru ini.
 Bank pusat meramalkan pertumbuhan ekonomi sebanyak 3% pada tahun 2021 dan 5.5% dan 2.5% untuk dua tahun seterusnya.
Ini memerlukan pasaran buruh yang kuat untuk menjana pertumbuhan dalam upah secara material yang lebih tinggi daripada tahap semasa.
Sementara itu, RBA turut menetapkan unjuran inflasi Australia tidak akan lebih daripada 2.5% menjelang akhir tahun 2023 dan meramalkan hanya peningkatan beransur-ansur dalam pertumbuhan upah.
Bagaimanapun, terdapat ketidakpastian dalam bidang kesihatan yang mungkin akan terus menunjukkan kelemahan. Penutupan coronavirus disebabkan Covid-19 baru-baru ini telah menyebabkan jam bekerja di Australia jatuh mendadak, tetapi pemulihan kini sedang dijalankan.


Analisis Teknikal EUR/USD – Timeframe H1 – 1/2/2019

EURO kembali menunjukkan penurunan pada dagangan Khamis setelah bacaan data ekonomi pada zon Eropah secara keseluruhannya adalah lemah di mana data yang dilihat ketara merosot adalah jualan runcit di Jerman. Harga pada chart pasangan matawang EUR/USD untuk sesi dagangan semalam membuat kenaikan sejak sesi pasaran Asia dibuka sehingga mencatatkan paras ketinggian semasa terbaru di sekitar paras 1.1515 sebelum harga kembali turun semula pada sesi pasaran Eropah. USD kemudiannya kembali menunjukkan pengukuhan setelah data jualan rumah baru di Amerika Syarikat yang dikeluarkan mencatatkan angka yang jauh meningkat daripada jangkaan seterusnya menekan semula harga pada chart EUR/USD. Harga naik hampir menyentuh paras resistance MagicR1 pada indicator Moshed Magic Line sebelum turun semula ke bawah paras lebih rendah dari Magic Pivot semalam dan menguji zon RBS (resistance become support) sekitar 1.14500.
Pada sesi pasaran Asia hari ini, harga bergerak perlahan dengan dagangan dijangka akan lebih berwaspada menantikan laporan data pekerjaan NFP pada malam ini. Jika harga terus menyambung penurunan yang dilakukan semalam, harga bakal turun ke paras zon support minggu ini iaitu pada sekitar 1.1386 (MagicS1). Kemudian, harga yang meneruskan lagi penurunan dijangka akan ke paras support lebih rendah pada 1.1386 (MagicS2). Seterusnya, jika laporan data pekerjaan NFP malam ini positif untuk USD, harga bakal mencecah penurunan sehingga ke paras sekitar 1.1336 (MagicS3) atau lebih rendah lagi.
Namun, jika harga bergerak lebih tinggi semula dengan USD yang didagangkan lemah, harga bakal melepasi kenaikan pada paras Magic Pivot 1.1466 hari ini dan menuju ke paras resistance terdekat iaitu pada 1.1495 (MagicR1). Harga yang meneruskan kenaikannya bakal mencatatkan paras ketinggian terbaru mengatasi dagangan semalam menuju pula ke paras resistance pada 1.1545 (MagicR2). Sedikit lagi kenaikan yang berjaya dikekalkan dilihat akan ke paras sekitar 1.1574 (MagicR3) untuk harga terus mencari paras ketinggian yang baru pada chart EUR/USD.
 Perhatikan data ekonomi pada zon Eropah yang dikeluarkan hari ini dan kawal dagangan anda menjelang laporan data pekerjaan NFP pada mala mini. Lihat paras-paras yang bakal menjadi tumpuan harga pada chart EUR/USD dengan berpandukan pada indicator Moshed Magic Line untuk membantu anda dalam analisis teknikal harian.

Paras support: 1.1416, 1.1386, 1.1336.
Paras resistance: 1.1495, 1.1545, 1.1574.


Penangan Amukan US Dolar, GBP/USD Junam 250 Pips!

Pound disokong oleh sentimen positif pada terbitan laporan data pekerjaan UK di sesi Eropah semalam menyaksikan tumpuan pada penurunan kadar pengangguran dari 3.8% kepada 3.6% di bulan Ogos.
Namun, prestasi Pound dikecundangkan oleh amukan US dolar di sesi New York ketika pelabur menghadam data indeks harga pengguna Amerika Syarikat (AS) yang diterbitkan menunjukkan inflasi yang masih kukuh berbanding jangkaan penurunan.
Ini telah mendorong lonjakan drastik pada nilai US dolar semalam dengan pelabur kembali yakin untuk Federal Reserve (Fed) meneruskan kenaikan kadar faedah yang agresif untuk mesyuarat FOMC minggu hadapan.
Pelabur turut akan berwaspada terhadap terbitan data inflasi UK pada sesi Eropah sebentar lagi yang berkemungkinan boleh memberi impak terhadap pergerakan harga.

Pada carta pasangan mata wang GBP/USD, harga telah pamerkan penurunan harian sekitar 250 pips dengan penurunan bermula dari paras ketinggian sekitar 1.17400 sehingga 1.15000 di penghujung sesi New York.
Harga berlegar perlahan di sekitar tersebut sehingga bersambung pada dagangan sesi Asia pagi Rabu ini.
 Pelabur akan menilai kecederungan untuk harga menyambung penurunan lebih rendah lagi hari ini setelah isyarat bearish harga yang susut melepasi paras halangan Moving Average 50 (MA50) pada rangka masa 1 jam di carta GBP/USD.
Jika penurunan diteruskan, zon support pada 1.14500-1.14000 bakal menjadi tumpuan untuk diuji semula selepas penurunan harga minggu lalu ke zon tersebut merekodkan paras terendah sejak dagangan tahun 1985.
Untuk penurunan lebih rendah jika dilanjutkan melepasi zon penting itu, sasaran seterusnya harga adalah untuk menuju pula sekitar 1.13000 atau 1.12000.
Sebaliknya jika Pound berjaya menyerap tekanan dan pulih semula untuk meningkat dalam pasaran, harga berpotensi untuk kembali membuat kenaikan semula dengan rintangan awal pada 1.16000 akna menjadi tumpuan.
Kenaikan lebih tinggi bakal mencapai kembali paras ketinggian dicapai semalam jika berlaku isyarat perubahan trend harga semula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Pada Awal London Open

Matawang US dollar meningkat hampir ke paras tertinggi enam bulan yang lalu berbanding beberapa matawang utama yang lain. Peningkatan US dollar pada minggu ini banyak dipacu oleh kenaikan Hasil-Bon Amerika Syarikat yang merekodkan kenaikan empat hari berturut-turut.
Indeks US dollar yang mengukur kekuatan matawang greenback berbanding matawang utama yang lain susut 0.04% setakat pada pukul 3.11 petang.
Major pair EUR/USD membuat penurunan sebanyak 0.10% dengan GBP/USD naik 0.19%. USD/JPY pula naik 0.10%, USD/CAD jatuh 0.16% dengan USD/CHF hanya naik 0.02%. AUD/USD dan NZD/USD masing-masing merekodkan kenaikan 0.17% dan penurunan 0.15% setakat ini.
 Matawang paling kuat setakat ini adalah CAD dan AUD, manakala matawang paling lemah adalah Yen. Dengan menggabungkan matawang paling kuat dan lemah, pair CAD/JPY naik 0.31%, pair AUD/JPY pula naik 0.29%.
Matawang CAD kini adalah antara matawang paling kuat di samping AUD dan GBP. Dollar Kanada (CAD) disokong oleh kenaikan harga minyak mentah pada Rabu dengan minyak WTI (West texas Intermediate) kini didagangkan di sekitar $71.80 setong.
Matawang AUD pula dipacu oleh data pekerjaan Australia yang dikeluarkan pada pukul 9.30 pagi hari Khamis. Australia merekodkan peningkatan pekerjaan sehingga 22,600 berbanding jangkaan 19,800 oleh pasaran. Data kali ini begitu memberangsangkan jika dibandingkan dengan kemerosotan pekerjaan sebanyak 700 pada bulan sebelum itu.
Selepas membuat penurunan pada Rabu, GBP membuat kenaikan yang meyakinkan awal pagi tadi disebabkan berita baik tentang Brexit. Agensi berita Telegraph melaporkan bahawa UK mungkin terbuka untuk kekal dalam Kesatuan Eropah sehingga tahun 2021.


Dengan Ketidaktentuan Brexit, Boleh Ke GBP/USD Pecut Tinggi Lagi?

Pergerakan harga pada carta pasangan mata wang GBP/USD minggu lalu telah mempamerkan pergerakan drastik dengan turun naik nilai yang agak besar dalam julat sekitar 300 pips.
Setelah menjunam pada hari undian pilihan raya, harga mula pamerkan kenaikan semula sebelum mendatar pada Jumaat dan menutup dagangan minggu lalu pada zon resistance di atas paras 1.31500.
Harga yang memulakan dagangan di sekitar paras tersebut pada awal minggu ini menunjukkan kenaikan pada kadar yang perlahan menuju paras ketinggian 1.32000 namun kekal mendatar pada zon tersebut sehingga bersambung ke sesi Eropah.
Kenaikan harga adalah disebabkan oleh penyusutan US dolar setelah pasaran saham melonjak selepas kemenangan Joe Biden dalam pilihan raya Presiden.
Sementara Pound Sterling masih didagangkan berisiko dengan perkembangan perlahan rundingan Brexit antara United Kingdom (UK) dan Kesatuan Eropah (EU).
Namun dengan jangkaan penyusutan berterusan US dolar pada minggu ini bakal menyokong kenaikan harga lebih tinggi pada carta GBP/USD meskipun Pound masih dilihat berisiko.
 Kenaikan harga seterusnya bakal menuju ke zon resistance pada ketinggian 1.33000 untuk mencatatkan paras tertinggi terbaru 10 minggu.
Namun, jika penurunan harga berlaku, paras sokongan terhampir harga dilihat pada zon sekitar 1.30600 dan paras Moving Average 50 (MA50) pada rangka masa 1 jam akan diuji bagi isyarat trend harga.
Penurunan lebih rendah akan menuju pula paras penting 1.30000 sebelum zon support 1.29000 menjadi tumpuan seterusnya.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Mesyuarat FOMC Akan Sebabkan EUR/USD Menjunam Lagi?

Pergerakan US dolar dalam pasaran dilihat agak bercampur pada dagangan Selasa semalam dengan kewaspadaan pelabur menantikan keputusan mesyuarat FOMC di awal pagi Khamis.
Menjelang mesyuarat FOMC, data jualan runcit Amerika Syarikat (AS) menjadi tumpuan pada sesi New York semalam menyaksikan bacaan data yang mengecewakan berbanding jangkaan untuk meningkat.
Namun, indeks harga pengeluar dan data pengeluaran perindustrian AS pula mencatatkan bacaan yang lebih tinggi berbanding jangkaan.

Jika diperhatikan pergerakan harga pada carta utama pasangan mata wang EUR/USD, harga membuat kenaikan pada mula pada sesi Asia, namun US dolar mula mengukuh pada sesi Eropah dan menekan harga susut semula.
Walaupun begitu, penurunan harga sukar diteruskan dan US dolar kembali bergerak lemah semula sehingga ke penghujung sesi New York.
Harga yang berlegar pada paras sokongan Moving Average 50 (MA50) pada rangka masa 1 jam pergerakan harga di carta EUR/USD masih belum memberi isyarat jelas untuk arah pergerakan selanjutnya.
 Mata wang Euro dijangka akan terus bergerak suram pada minggu ini dan pergerakan harga akan lebih dipacu oleh US dolar.
Paras 1.20900 masih dilihat sebagai paras sokongan harga jika harga membuat penurunan. Harga yang meneruskan penurunan melepasi zon support 1.20900-1.20600 dijangka untuk menuju pula ke paras 1.20000.
Sebaliknya jika harga membuat kenaikan, zon rintangan 1.21500-1.21800 dilihat menjadi zon penting yang akan diuji harga.
Harga yang berjaya melepasi zon tersebut akan meneruskan kenaikan ke paras sasaran sebelum ini pada zon rintangan 1.22500.
Pelabur waspada nantikan keputusan mesyuarat FOMC pada awal pagi Khamis nanti dengan jangkaan pergerakan agresif harga bakal disaksikan.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Data Ini Membawa Isyarat Bahawa Ekonomi Australia Dalam Keadaan Goyah?

Aussie menjunam dalam sesi Asia pada Khamis berikutan data perbelanjaan swasta bagi barangan modal yang dicatat merosot daripada jangkaan awal pasaran. Hal ini sekali gus memberi isyarat bahawa ekonomi Australia memerlukan lebih banyak bantuan kewangan pada masa akan datang.
US Dollar Index yang mengukur kekuatan US Dollar juga kali terakhir dinilai meningkat sebanyak 0.05 pratus kepada 101.63. Dalam masa yang sama, AUD/USD menjunam sebanyak 0.36 peratus kepada 0.7673 manakala USD/JPY menyusut sebanyak 0.04 peratus kepada 113.26.
AUD/USD, 30 minit
USD/JPY, 30 minit
 Di Australia, perbelanjaan modal swasta jatuh 2.1 peratus pada suku keempat lebih tajam dari penurunan yang dijangka. Bacaan ini membawa spekulasi bahawa bank pusat boleh mengambil pelbagai langkah tambahan untuk memulihkan semua ekonomi kepada tahap neutral.
Semalam, US Dollar naik sedikit berbanding matawang lain pada Rabu menjelang mesyuarat jawatankuasa FOMC.
Namun begitu, Indeks dollar gagal menambah keuntunga dalam sesi awal pagi tadi walaupun data jualan rumah menunjukkan bacaan yang agak kukuh bagi bulan Januari.
Kekuatan US Dollar Mencerminkan Keyakinan Terhadap Ekonomi AS : Steven Mnuchin


Jualan Runcit Kanada Merosot Pada Bulan September! Apakah Yang Berlaku Pada Ekonomi Kanada?

Jualan runcit di Kanada merosot pada suku ketiga tahun itu selepas kelemahan pada bulan September, kerana harga petrol jatuh dengan mendadak dan jualan runcit menurun untuk bulan itu di tengah-tengah inflasi harga yang mendadak.
Jualan merosot 0.5% pada September kepada 61.14 bilion dolar Kanada, bersamaan kira-kira $45.45 bilion, lapor Jabatan Statistik Kanada pada hari Selasa. Kejatuhan itu sejajar dengan jangkaan pasaran, menurut pakar ekonomi di TD Securities, dan sepadan dengan anggaran awal Statistik Kanada yang diberikan bulan lepas.
Untuk suku ketiga, jualan runcit turun 1%, penurunan suku pertama sejak jualan jatuh 11.9% pada suku kedua 2020 apabila wabak Covid-19 mengganggu perniagaan dan perbelanjaan dengan ketara. Agensi statistik itu berkata petunjuk awal daripada syarikat mencadangkan jualan runcit meningkat semula pada Oktober, meningkat 1.5%, walaupun angka itu adalah anggaran tidak rasmi dan akan disemak semula.
 Jualan runcit teras Kanada, yang tidak termasuk stesen petrol dan peniaga kenderaan bermotor dan alat ganti, turun 0.4% daripada Ogos, kata Statistik Kanada.
Bank pusat Kanada telah menaikkan kadar sebanyak 3.5 mata peratusan setakat tahun ini dalam usaha untuk memacu inflasi tahunan turun daripada kadar semasa 6.9% kepada sasaran 2%. Gabenor Bank of Canada Tiff Macklem berkata kadar faedah berkemungkinan akan meningkat lagi, walaupun bank itu bersedia untuk memperlahankan kadar pengetatan monetari memandangkan kenaikan kadar setakat ini telah menjejaskan beberapa bidang ekonomi seperti perumahan dan pembuatan serta keluaran dalam negara kasar dijangka terhenti sehingga pertengahan 2023.
Inflasi di Kanada telah terbukti masih membimbangkan, dengan data minggu lepas menunjukkan inflasi harga pengguna tahunan kekal stabil pada bulan Oktober, seperti yang dijangkakan oleh pakar ekonomi, selepas harga tenaga melonjak tetapi harga runcit mencatatkan penurunan bulan ke bulan pertama sejak Jun.


Matawang U.S Dolar Melonjak Naik Kembali Dalam Pasaran Asia Selepas Mencatat Penyusutan

Matawang U.S dolar mengukuh sedikit dalam pasaran Asia berbanding yen pada hari ini berikutan tumpuan pasaran pada laporan data ekonomi yang akan dikeluarkan di Australia dan China. Selain itu, pasaran juga memberi tumpuan pada lawatan President Donald Trump ke Asia.
Berdasarkan laporan yang dikeluarkan oleh Reserve Bank of Australia (RBA), penganalisis menetapkan sasaran kadar faedah pada 1.50%. China pula dijangka akan melaporkan sasaran rizab wang FX pada bulan Oktober yang dijangka mencapai $3.107 trillion.
USD/JPY didagangkan pada 113.91 iaitu mengukuh sebanyak 0.12%. Manakala AUD/USD didagangkan pada 0.7688, mencatat penyusutan 0.05%. GBP/USD menyusut sebanyak 0.04% kepada 1.3166 setakat jam 10.30 pagi.
Indeks U.S dolar yang mengukur kekuatan greenback berbanding enam matawang lain mengukuh pada awal pembukaan pasaran Asia pada bacaan 94.70 iaitu sebanyak 0.08% setakat jam 10.30 pagi.
 Matawang U.S dolar menyusut semalaman berbanding matawang utama berikutan ketegangan politik di Timur Tengah menyebabkan permintaan safe haven lebih menarik. Di tambah pula dengan laporan bahawa Presiden New York Federal Reserve William Dudley yang menyatakan bahawa beliau akan bersara lebih awal.
U.S dolar menyusut berbanding matawang safe haven seperti yen dan Swiss franc disebabkan ketidakpastian politik di Timur Tengah apabila Putera Mahkota Mohammed bin Salman, Arab Saudi menangkap beberapa orang berprofil tinggi dibawah akta anti-rasuah.
Selain itu, isu persaraan William Dudley yang dikatakan sedang bersiap untuk bersara lebih awal iaitu pada pertengahan bulan 2018.
Menurut penganalisis, kejatuahn matawang U.S dolar iaitu hanyalah berisifat sementara berdasarkan laporan yang positif pada minggu lepas.


USD Tak Tentu Arah Menjelang NFP!

US dolar didagangkan sedikit berubah pada hari Jumaat dengan tumpuan pelabur kini beralih kepada penerbitan data pekerjaan NFP Amerika Syarikat.
Pada sesi Asia, indeks dolar yang mengukur kekuatan dolar greenback diperdagangkan berlegar pada sekitar harga 101.92 berbanding mata wang utama.
Pasaran mata wang tampaknya tidak mempamerkan perubahan ketara susulan terbitan data tuntutan faedah pengangguran AS pada sesi terdahulu.
Jumlah tuntutan meningkat melebihi jangkaan pada minggu lalu dengan kenaikan 228,000 berbanding 200,000 yang diramalkan.
Sementara bacaan minggu sebelumnya menunjukkan angka yang dikemaskini meningkat lebih jauh daripada dicatatkan pada awalnya sebanyak 246,000 daripada 198,000.
Ini secara tidak langsung memburukkan lagi gambaran untuk bacaan NFP pada malam ini, lebih-lebih lagi setelah diperlihatkan dengan beberapa data ekonomi lain yang suram terutamanya laporan pekerjaan ADP.
 Ekoran daripada itu, pelabur kini lebih berhati-hati meletakkan posisi, ditambah pula dengan penutupan bank-bank di kebanyakan negara sempena cuti Good Friday. Justeru, pergerakan pasaran agak perlahan hari ini.
Mata wang euro dan pound masing-masing didagangkan stabil, masih mengekalkan kebanyakan untung sebelum ini walaupun sedikit merosot berbanding USD.
Sementara dolar Aussie dan New Zealand susut lebih rendah dengan mempamerkan pergerakan yang perlahan pada sesi Asia.
Dolar loonie pula didagangkan mendatar, gagal memberi reaksi ketara susulan pengeluaran data pekerjaan Kanada yang lebih kukuh daripada dijangkakan.
Selain itu, mata wang yen didagangkan sedikit susut tetapi secara umumnya masih didagangkan lebih tinggi berbanding greenback susulan kelemahan dalam hasil bon AS 10 tahun.
Walaupun cuti di kebanyakan negara, tetapi pelabur tetap perlu berhati-hati dengan risiko menjelang terbitan data NFP AS malam ini.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Analisis GOLD – Harga Emas Pulih Sedikit Lepas Jatuh Lagi Semalam!

Emas jatuh lebih rendah pada dagangan Khamis semalam susulan pengukuhan US dolar masih disokong oleh faktor yang terbaru.
Data pertumbuhan ekonomi Amerika Syarikat (AS) yang diterbitkan di sesi New York semalam catatkan angka yang meningkat, menyokong US dolar untuk bergerak kukuh pada sesi tersebut.
Justeru, pengukuhan US dolar berterusan menekan nilai emas ke paras lebih rendah lagi semalam mengatasi paras terendah dicecah pada minggu yang lalu.
Meneliti carta harga XAU/USD yang mengukur nilai emas berbanding US dolar menyaksikan sebaik sahaja data GDP AS diterbitkan semalam, harga terus menjunam menembusi zon 1950.00.
Zon tersebut menjadi tumpuan sebagai sokongan buat harga ketika penurunan minggu lalu mencecah sekitarnya dan turut diuji pada minggu ini.
Namun, penurunan harga yang diteruskan semalam akhirnya berjaya memecah sokongan tersebut dan mencecah paras terendah yang baru sekitar 1940.00.
Menganjak dagangan pada hari ini (Jumaat), sesi Asia dan sesi Eropah menyaksikan corak kenaikan harga dipaparkan semula sedikit melepasi 1950.00 ke paras sekitar 1955.00.
 Harga dilihat menguji garisan halangan Moving Average 50 (MA50) pada rangka masa 1 jam di carta XAU/USD tersebut dan pelabur memerhatikan reaksi untuk petunjuk pergerakan emas selanjutnya.
Jika berjaya lepasi halangan MA50 itu, kenaikan lebih tinggi berkemungkinan akan diperlihatkan menuju semula rintangan pada sekitar zon 1980.00.
Dan seterusnya, harga akan mencapai semula ke paras penting iaitu 2000.00 yang bakal berfungsi sebagai zon SBR (support become resistance) buat harga.
Namun jika harga berundur turun semula menyambung dagangan pada sesi terakhir minggu ini, paras terendah terbaru dijangka akan dicatatkan lagi.
Mengatasi paras dicecah semalam, harga yang meneruskan penurunan dilihat akan mensasarkan untuk mencecah paras tumpuan pada 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Emas Naik Dalam Sesi Dagangan Eropah Selepas Mengalami Kejatuhan Dalam Sesi Asia

Harga emas meningkat dalam pembukaan sesi dagangan Eropah pada hari Khamis selepas mengalami kejatuhan berikutan rundingan Presiden Donald Trump dengan Presiden China Xi Jinping berkenaan isu perdagangan dan ketegangan politik terhadap Korea Utara.
Pasaran hadapan emas bagi bulan Disember di Comex NYMEX meningkat sebanyak 0.12% kepada $1,285.24 per auns setakat jam 3.50 petang.
Semalaman harga emas meningkat ke paras tertinggi 3 minggu lalu pada awal pagi Khamis berikutan sentimen yang tertumpu pada kemajuan reformasi cukai, menyebabkan permintaan terhadap logam berharga meningkat.
Terdapat laporan yang menyatakan bahawa pemotongan cukai korporat yang dibawah pelan reformasi cukai mungkin akan ditangguhkan selama 1 tahun.
 Washington Post melaporkan bahawa pada hari Selasa pemimpin Senat Republikan merencanakan untuk menangguhkan perlaksanaan pemotongan cukai korporat agar selari dengan undang-undang Senat.
Selain itu, yang mendorong kejatuhan harga emas ialah kejatuhan permintaan apabila permintaan terhadap emas jatuh ke paras terendah sejak 8 tahun lalu berikutan pembelian barang kemas yang berkurangan. Data laporan ini dikeluarkan oleh World Gold Council.
Permintaan keseluruhan jatuh sebanyak 9% kepada 915 tan. Kejatuhan ini merupakan kejatuhan terbanyak sejak suku tahun ketiga 2009.
Indeks US dolar yang mengukur kekuatan matawang greenback berbanding enam matawang yang lain menyusut 0.17% setakat jam 3.50 petang kepada 94.61.
Emas sensitif dengan perubahan greenback. Dolar yang lemah menyebabkan emas lebih mudah untuk dimiliki oleh pemilik matawang asing yang lain kerana harga yang rendah.


Tembus Lagi! AUD/USD Terbang Ke Paras Tertinggi 4 Minggu

Mata wang komoditi termasuk dolar Australia dan New Zealand didagangkan meningkat pada awal minggu ini berbanding US dolar yang tak menentu setelah pelabur meneliti data-data ekonomi utama minggu lalu.
Sentimen pasaran masih dipantau dengan kebimbangan terhadap krisis perbankan membuatkan pelabur berjaga-jaga di man jika risiko kembali meningkat semula, mata wang komoditi tersebut boleh menyusut semula.
Dolar Australia dilihat telah berjaya meningkat ke paras tertinggi 4 minggu berbanding US dolar dengan corak kenaikan yang dipaparkan semalam.
Pada carta pasangan mata wang AUD/USD, harga telah mencapai paras ketinggian 0.68000 semalam, namun pengukuhan US dolar di sesi New York telah menekan sedikit harga ke bawah sebelum harga ditutup di paras sekitar 0.67800.
Pergerakan harga yang masih berada di atas paras sokongan Moving Average 50 (MA50) pada rangka masa 1 jam di carta tersebut sejak minggu lalu, kekal menunjukkan isyarat untuk potensi kenaikan harga.
Menyambung dagangan pada hari ini (Selasa), harga berlegar pada zon 0.67700 yang hampir di paras sokongan MA50, menguji zon yang sebelum ini menjadi rintangan buat harga.
 Sekiranya harga melantun naik ke atas, corak bullish bakal diteruskan sebelum kenaikan harga mengatasi ketinggian semalam.
Seterusnya paras ketinggian terbaru akan dicatatkan lagi dengan sasaran untuk mencapai sehingga 0.69000 selepas zon 0.68300 berjaya ditembusi.
Namun jika harga menunjukkan terjunan lebih rendah dan turut melepasi paras MA50, petanda awal untuk corak bearish harga bermula akan menjangkakan penurunan ke paras tumpuan 0.67000.
Penurunan lebih rendah jika diteruskan dilihat akan menguji pula zon 0.66500 selepas menunjukkan pergerakan bearish yang lebih jelas.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Macam Tak Percaya, Inflasi UK Tiba-tiba Turun!

Kejatuhan tidak dijangka dalam inflasi UK pada bulan Ogos memberi sedikit kelegaan buat Bank of England (BOE) yang telah berkerja keras untuk memeranginya.
Terbaharu, Pejabat Perangkaan Nasional (ONS) melaporkan indeks harga pengguna (CPI) UK meningkat kepada 9.9% secara asas tahunan pada bulan lalu daripada 10.1% yang direkodkan pada Julai.
Angka yang dicatatkan juga meleset daripada jangkaan untuk meningkat 10.2%, tetapi ia masih berada pada paras tertinggi dalam 40 tahun.
Sebaliknya, inflasi teras (tidak masuk harga tenaga dan makanan) dilaporkan bertambah kepada 6.3% tahun ke tahun daripada 6.2% yang dicatatkan bulan sebelumnya.
 Ini merupakan kali pertama dalam tempoh 11 bulan inflasi di UK menurun di mana kemerosotan dalam harga petrol menjadi penyumbang utama kepada kejatuhan tersebut.
Bacaan ini mungkin menimbulkan tanggapan bahawa inflasi telah mencapai kemuncaknya, sekali gus mengurangkan tekanan ke atas BOE untuk bertindak.
Langkah terbaru dari Perdana Menteri Liz Truss untuk membekukan kenaikan bil tenaga yang melanda isi rumah mungkin dapat mengurangkan tekanan inflasi seterusnya buat UK.
Bagaimanapun, penganalisis mengatakan ia hanya akan memberi kesan kepada inflasi jangka pendek, tetapi pertumbuhan harga dijangka kekal kuat sehingga tahun depan.


Sentimen Risk-On Tewaskan Mata Wang Safe-Haven, USD/JPY Panjat Lagi!

Sentimen pasaran yang dinilai masih dalam situasi pemulihan daripada kebimbangan risiko penularan varian coronavirus Omicron sebelum ini terus memberi tekanan terhadap pergerakan bagi mata wang safe-haven.
US dolar pada sesi New York semalam kembali paparkan penyusutan nilai yang ketara berbanding beberapa mata wang utama dalam pasaran.
Namun, jika dilihat pergerakan US dolar berbanding Yen Jepun pula, US dolar yang melemah pada awal sesi New York kembali bergerak lebih baik berbanding Yen yang lebih merosot.
Sehingga bersambung pada dagangan sesi Asia dan Eropah hari ini (Khamis), harga meneruskan lagi kenaikan menunjukkan prestasi suram Yen yang berterusan walaupun US dolar masih lemah.
Pada carta harga pasangan mata wang USD/JPY, harga disokong pada paras 114.700 ketika penurunan di awal sesi New York semalam sebelum meneruskan kenaikan sehingga ke paras ketinggian terbaru sekitar 115.150 setakat awal sesi Eropah.
Mencapai paras tersebut mencatatkan paras tertinggi terbaru harga untuk tempoh dagangan 5 minggu.
 Paras sokongan Moving Average 50 (MA50) pada rangka masa 1 jam juga kekal menyokong harga bergerak ke paras lebih tinggi memberi isyarat trend bullish.
Sasaran harga untuk kenaikan seterusnya dijangkakan ke paras sekitar 115.500 yang merupakan paras ketinggian yang dicapai pada penghujung November lalu.
Sebaliknya jika harga kembali membuat penurunan semula, paras support 114.700 akan kembali diuji untuk pelabur menilai reaksi harga pada zon penting tersebut.
Penurunan lebih rendah dijangkakan akan ke zon RBS (resistance become support) pada 114.300 selepas kenaikan berjaya tembusi rintangan tersebut pada minggu lalu.
Lihat gambar carta pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Penurunan Pada AUD/USD Uji Kembali Zon Tumpuan Harga Pada 0.71300

Matawang dolar Australia didagangkan lemah semalam dan turut mencatatkan penurunan berbanding matawang utama yang lain.
Pertumbuhan ekonomi di Australia dijangka akan bergerak perlahan dalam jangka masa terdekat ini berikutan oleh kemerosotan pada data sektor perumahan dan perbelanjaan pengguna pada laporan sebelum ini.
Para penganalisis meramalkan pertumbuhan GDP tahunan Australia akan berkembang pada kadar 2.2% untuk tahun 2019, menurun daripada jangkaan 2.7% sebelum ini. Dengan itu akan menambahkan lagi tekanan terhadap dagangan Aussie selepas ini.
Namun, indeks keyakinan pengguna di Australia mencatatkan bacaan yang memuaskan. Dan Timbalan Gabenor bank pusat, Debelle juga menyatakan pasaran buruh adalah kukuh.
Sementara dolar Amerika pula mengukuh selepas data ekonomi yang dikeluarkan adalah positif. Data indeks harga pengeluar (PPI) di Amerika Syarikat mencatatkan bacaan yang meningkat sementara data tuntutan pengangguran mencatatkan bacaan yang menurun dan memberikan tanda-tanda positif buat ekonomi Amerika Syarikat.
Tambahan, pengukuhan USD juga disokong oleh data inflasi dan laporan pekerjaan sebelum ini yang positif.
Dilihat pergerakan harga bagi pasangan matawang AUD/USD semalam, harga telah membuat penurunan semalam selepas mencatatkan paras ketinggian semasa sekitar paras 0.71750 pada hari sebelumnya.
 Penurunan harga semalam yang lebih rendah dari paras Magic Pivot berjaya melepasi paras support MagicS1 pada indicator Moshed Magic Line dengan pergerakan harga mencatatkan hampir 60 pips penurunan.
Bersambung pada sesi Asia pagi ini, harga dilihat cuba untuk membuat kenaikan dan menguji zon tumpuan SBR (support become resistance) pada 0.71300 berhampiran Magic Pivot pada indicator Moshed Magic Line hari ini.
Jika harga gagal melepasi kenaikan lebih tinggi dari zon tersebut, jangkaan harga akan turun menuju ke paras sekitar 0.70900 dan penurunan lebih rendah boleh mencecah sehingga ke paras support 0.7045 (MagicS3) untuk harga mencatatkan paras terendah yang baru.
Namun jika harga kembali meneruskan kenaikan semula, paras ketinggian yang dicapai pada Rabu lalu akan kembali diuji sebelum kenaikan seterusnya dijangka akan ke paras sekitar 0.72000 dengan 70 pips potensi kenaikan harga.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dagangan harian.

Paras support: 0.7100, 0.7081, 0.7045.
Paras resistance: 0.7155, 0.7190, 0.7210.


USD/CAD Kekal Bearish, Harga Masuk Ke Zon Penting!

Harga minyak mentah dilaporkan kembali memulih sedikit selepas alami kejatuhan ketara ke paras terendah 3 bulan dengan minyak WTI AS cecah $71 setong sementara minyak Brent jatuh bawah paras $77 setong terkesan tempias krisis semasa yang berlaku.
Memulihkan situasi apabila unjuran negara pengeksport petroleum (OPEC) adalah kukuh terhadap permintaan daripada China ketika suasana pasaran yang masih dikaburi oleh krisis perbankan di Amerika Syarikat (AS).
Mata wang sensitif pasaran minyak mentah, dolar Kanada dilihat didagangkan stabil berbanding US dolar yang kini lebih cenderung untuk alami penyusutan lanjut.
Hal ini dikuatkan oleh penilaian terhadap data inflasi AS yang diterbitkan di sesi New York malam tadi yang menunjukkan penurunan pada kadar inflasi AS pada Februari.
Federal Reserve (Fed) dilihat akan memilih laluan menuju ke arah pelonggaran dasar, dan jangkaan untuk kenaikan 50 mata asas kadar faedah sebelum ini mungkin sukar untuk berlaku.
Carta harga pasangan mata wang USD/CAD jika diperhatikan sedang memaparkan corak penurunan setelah minggu lalu mencapai paras ketinggian 1.38600.
Harga mulakan penurunan di awal minggu dari paras 1.38000 dan kekal bergerak di bawah halangan Moving Average 50 (MA50) pada rangka masa 1 jam di carta USD/CAD tersebut untuk isyarat bearish.
 Sehingga sesi New York semalam dan bersambung pada dagangan setakat sesi Eropah hari ini (Rabu), harga telah memasuki kawasan zon tumpuan harga di sekitar 1.36600.
Zon RBS (resistance become support) tersebut telah menjadi sasaran sebelum ini untuk dituju dan reaksi harga di zon tersebut akan memberi petunjuk bagi pergerakan selanjutnya.
Jika berjaya tembus lebih rendah, harga dilihat akan menuju sehingga ke paras 1.35000 setelah kali terakhir menyentuh paras tersebut pada 21 Februari lalu.
Namun jika harga melonjak, berkemungkinan halangan MA50 akan dilepasi sekaligus memberi isyarat awal untuk perubahan trend bakal berlaku.
Kenaikan akan diteruskan menuju paras 1.38000 sebelum menguji ketinggian dicapai minggu lalu pada 1.38600 semula.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pelabur Minyak Hati-hati, Ancaman Covid-19 Jadi Kebimbangan

Harga minyak sedikit susut setelah memperoleh keuntungan mingguan yang sederhana pada minggu lalu, ketika para pelabur menilai prospek permintaan di tengah kebangkitan wabak Covid-19.
Penanda aras niaga hadapan minyak mentah Brent diniagakan sedikit merosot pada $73.73 setong, sementara niaga hadapan WTI Amerika Syarikat pula diperdagangkan di sekitar harga $71.67 setong pada sesi Asia.
Kedua-dua penanda aras pulih dari kemerosotan 7% pada Isnin lalu dan menandakan kenaikan pertama mereka dalam tempoh dua minggu, pada minggu lepas, ketika pelabur mengharapkan permintaan akan tetap kuat di tengah kenaikan kadar vaksinasi.
 Namun, penularan varian delta yang sangat cepat masih lagi menimbulkan kekhuatiran pelabur terhadap prospek permintaan bahan bakar global dalam jangka pendek. Sekatan lebih ketat telah diperbaharui termasuk perintah berkurung di beberapa tempat.
China, pengimport minyak mentah terbesar di dunia, juga menyaksikan peningkatan kes Covid-19 ketika ia turut berdepan dengan banjir besar dan taufan di bahagian tengah dan timur negara itu.
Selain itu, tindakan keras Beijing terhadap penyalahgunaan kuota import yang digabungkan dengan kesan harga minyak mentah yang tinggi dapat menyaksikan pertumbuhan import minyak China merosot ke tahap terendah dalam dua dekad pada tahun 2021.
Bagaimanapun, jangkaan terhadap pengurangan bekalan masih menyokong harga minyak mentah untuk kekal stabil meskipun OPEC+ akan terus meningkatkan pengeluarannya sehingga akhir tahun ini,


Analisis GOLD – Belum Capai Paras $1,870 Emas Susut Semula

Dagangan emas masih berjaya kekal di paras tinggi ketika pasaran menjangkakan berkemungkinan berlaku penyusutan nilai menjelang terbitan minit mesyuarat FOMC.
Namun, US dolar papar pergerakan suram dan tidak memberi reaksi yang ketara ketika minit diterbitkan sekaligus memberi kelebihan kepada emas.
Tiada petunjuk jelas untuk kenaikan kadar faedah seterusnya setelah Federal Reserve (Fed) telah mula memperlahankan kenaikan kadar pada mesyuarat terakhir 2022 Disember lalu.
Dengan penyusutan sepanjang Rabu semalam oleh US dolar telah dimanfaatkan oleh emas untuk meningkat ke paras tertinggi terbaru minggu ini untuk rekod paling tinggi 7 bulan.
Jika diperhatikan pada carta harga XAU/USD yang mengukur nilai emas berbanding US dolar, harga telah membuat kenaikan terbaru mencapai ketinggian sekitar 1865.00.
Namun kenaikan tidak diteruskan di sesi New York dengan harga sekadar menutup dagangan penghujung sesi sekitar 1855.00.
Harga masih bergerak di atas paras sokongan Moving Average 50 (MA50) pada rangka masa 1 jam di carta XAU/USD menjadi isyarat bahawa harga berkemungkinan akan meneruskan lagi pergerakan trend bullish.
 Sekiranya kenaikan diteruskan, harga dilihat akan menuju ke paras 1870.00 untuk menguji pula zon rintangan tersebut.
Jika ditembusi, sasaran seterusnya untuk emas adalah mencapai paras ketinggian pada 1900.00.
Namun, seandainya harga susut kembali di bawah paras MA50, akan menjadi petanda awal kejatuhan semula harga emas.
Harga bakal turun ke zon RBS (resistance become support) 1830.00 untuk memberikan petunjuk pergerakan selanjutnya.
Penurunan lebih rendah jika diteruskan bakal kembali menuju semula zon tumpuan pada 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Perang Perdagangan Antara US Dan China Semakin Pudar?

Washington dan Beijng, kedua-duanya menyatakan kelegaan selepas kedua-dua buah negara ekonomi terbesar tersebut mengambil keputusun untuk mengundur daripada perang perdagangan dan bersetuju untuk menangguhkan rundingan bagi mendorong eksport US ke China.
Pada hujung minggu, kedua-dua belah pihak telah berunding tentang bagaimana China seharusnya mengimport tenaga dan komoditi pertanian daripada US supaya dapat mengurangkan jurang defisit perdagangan dengan China iaitu sebanyak $335 billion.
Bagi China, negara tersebut telah mendapat penangguhan daripada ancaman cukai sebanyak $50 billion terhadap eksportnya ke US dan penangguhan penarikan tindakan ke atas ZTE Corp.
 US pula dilihat memenangi janji bahawa lebih banyak import daripada China, namun rincian tersebut belum dinyatakan.
Ancaman sekatan US keatas pelaburan China dalam negara US juga kelihatannya akan ditangguhkan buat sementara waktu. Kewangan US diberi mandat untuk melaporkan kemajuan kepada Presiden Donald Trump bagi perkembangan sekatan, namun rincian tersebut ditolak untuk dinyatakan.
Jabatan kewangan sedang mempertimbangkan penggunaan akta International Emergency Economic Powers bagi menghadkan pelaburan China dalam syarikat teknologi US.
Pakar ekonomi di Morgan Stanley, menjangkakan eksport pertanian, terutamanya daging dan tenaga yang kebanyakkan terdiri daripada gas asli akan menambahkan $60 billion sehingga $90 billion ke atas jualan kepada China. Namun ia jauh daripada permintaan Trump yang mengharapkan $200 billion pengurangan dariapda lebihan perdagangan.


GBP/USD Melonjak 80 Pips, Kenaikan Bakal Diteruskan?

Faktor penyusutan semula US dolar dalam pasaran telah mendorong lonjakan harga pada carta pasangan mata wang GBP/USD.
Selepas corak penurunan harga dipaparkan sejak awal minggu, harga dilihat melonjak semula pada sesi New York semalam ekoran tekanan US dolar terhadap Pound mula reda kembali.
Sebelum ini US dolar terus menekan harga lebih rendah walaupun pelabur menjangkakan akan berlaku kenaikan harga selepas isyarat positif bank pusat England ke arah langkah pengetatan dasar monetari mereka.
Namun, pengukuhan Pound pada minggu lalu hanya sementara sebelum pengukuhan US dolar pada penghujung minggu susulan reaksi pasaran terhadap laporan pekerjaan NFP AS yang memberangsangkan telah mengheret harga jatuh lebih rendah.

Pada sesi dagangan New York semalam, harga yang turun hampir ke zon support 1.38000 telah melonjak semula sekitar 80 pips menuju zon SBR (support become resistance) 1.39000.
Pelabur waspada terhadap pergerakan Pound yang mungkin bergelora pada hari ini (Khamis) menjelang terbitan data tumpuan Keluaran Dalam Negara Kasar (KDNK) UK untuk suku kedua pada awal sesi Eropah sebentar lagi.
 Penyusutan US dolar yang berterusan berkemungkinan boleh mendorong kenaikan harga lebih tinggi menembusi rintangan pada zon SBR 1.39000.
Kenaikan yang diteruskan akan kembali mensasarkan semula zon rintangan pada 1.40000 yang gagal dicapai ketika siri kenaikan harga pada penghujung Julai lalu.
Namun jika US kembali mendapat rentak untuk mendominasi semula ke atas Pound, harga bakal turun menguji sekali lagi zon support 1.38000.
Penurunan harga yang diteruskan boleh mencecah semula ke paras tumpuan sebelum ini sekitar 1.37000 dan juga zon support 1.36000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Pekerjaan Australia Melonjak Pada Mac

Pasaran buruh Australia melonjak pada Mac, meningkat enam bulan berturut-turut dan memastikan pasaran pekerjaan dalam keadaan kukuh selepas tahun 2016 yang agak mencabar bagi ekonomi secara keseluruhan.
Pekerjaan meningkat 60,900 pada Mac berbanding kenaikan 2,800 sebelum itu yang telah dikaji semula pada Februari. Jangkaan bagi data kali ini ialah kenaikan sebanyak 20,000 pekerjaan.
Pekerjaan sepenuh-masa melonjak 74,500 berbanding peningkatan 38,700 pada bulan sebelum itu. Manakala pekerjaan separuh-masa merosot 13,600 pada Mac selepas susut 33,500 pada Februari.
 Kadar pengangguran pula masih kekal di paras 5.9% selepas meningkat 0.2 peratus pada Februari. Jumlah penyertaan yang menganggar jumlah rakyat Australia yang bekerja dan aktif dalam mencari pekerjaan naik ke paras 64.7%.
Peningkatan dalam pekerjaan sepenuh-masa akan mengurangkan kebimbangan terhadap keadaan semasa pasaran pekerjaan di Australia.
Australia sebelum ini merekod peningkatan berterusan dalam pekerjaan separuh-masa sepanjang 12 bulan lalu. Ini sebenarnya menunjukkan kelemahan negara ini dalam mencipta pekerjaan sepenuh-masa yang lebih berkualiti dan terjamin kepada rakyat di negara itu.


Siri Kenaikan AUD/USD Gagal Dikekalkan, Harga Pamer Tanda-Tanda Penurunan

Sentimen pasaran pada minggu ini bercampur-campur mengganggu pergerakan lebih jelas pada carta harga bagi dagangan pasaran matawang utama.
Sentimen pasaran yang kembali berisiko didorong kebimbangan terhadap peningkatan kes jangkitan kes Coronavirus terus membuatkan pelabur berhati-hati dalam pasaran.
Kesannya telah membuatkan dagangan matawang komoditi menyusut sementara risiko yang berterusan akan kembali memberi kelebihan terhadap dagangan safe-haven.
Dolar Australia bergerak susut susulan keputusan mesyuarat polisi bank pusat Australia diumumkan semalam dengan kadar faedah masih dikekalkan di paras terendah 0.25%.
Menambahkan lagi tekanan apabila perintah sekatan pergerakan diumumkan di Melbourne dan bandar-bandar sekitarnya dilanjutkan 6 minggu.
Pada carta harga bagi pasangan matawang AUD/USD semalam, harga telah membuat penurunan harian sekitar 75 pips dari paras ketinggian hampir menyentuh 0.7000 ke paras terendah hampir sekitar 0.69200 di zon RBS (resistance become support).
Namun harga kembali menunjukkan kenaikan semula dan menguji zon SBR (support become resistance) sekitar 0.69700 sebelum menutup dagangan pada penghujung sesi New York lebih rendah di bawah paras halangan Moving Average 50 (MA50) pada rangka masa 1 jam pergerakan harga di carta AUD/USD.
 Menyambung dagangan pada Rabu, harga bergerak perlahan pada sesi Asia di sekitar paras 0.69400.
Penurunan lebih rendah dijangka akan menguji semula paras terendah harian semalam atau zon RBS di bawah paras 0.69200.
Penurunan seterusnya bakal menuju semula zon support di paras 0.68100 jika sentimen pasaran terus menekan dagangan dolar Aussie.
Sebaliknya jika harga berjaya membuat kenaikan semula melepasi halangan dinamik MA50 dan zon SBR 0.69700, kenaikan lebih tinggi akan meguji zon resistance di paras 0.70000.
Seterusnya kenaikan yang diteruskan bakal mencatatkan paras ketinggian terbaru 4 minggu bekemungkinan mencecah paras sekitar 0.70800.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Harga Emas Susut Semakin Menjauh Dari Paras $1,800

Terus menambah luka buat pelabur emas, komoditi berharga itu kembali memaparkan kejatuhan nilainya berbeza dengan situasi lonjakan di awal minggu yang meyakinkan pelabur.
Carta harga XAU/USD yang mengukur nilai emas berbanding US dolar di awal minggu telah menyaksikan harga melonjak sehingga melepasi paras penting 1800.00 berikan isyarat positif bagi trend bullish.
Namun, situasi tersebut tidak kekal lama apabila harga susut semula di bawah paras 1800.00 pada Rabu semalam sehingga ke paras 1783.00 di sesi New York.
Penurunan di bawah paras halangan Moving Average 50 (MA50) pada rangka masa 1 jam kembali memberi isyarat perubahan trend bearish semula untuk dagangan emas.
Sentimen tak menentu bagi pergerakan US dolar membuatkan pelabur berwaspada untuk sebarang perubahan arah harga yang tak dijangka boleh berlaku dalam pasaran.
Penurunan harga lebih rendah bakal menuju ke paras tumpuan sekitar 1765.00 sebelum selepas kenaikan di atas paras tersebut pada 2 minggu lalu.
 Penurunan yang diteruskan akan menguji pula paras 1745.00 dan penurunan di bawah paras ini akan mendorong kejatuhan harga emas sehingga ke zon support 1700.00 semula.
Namun jika harga emas berjaya melonjak semula di atas paras 1800.00, akan memberikan kelegaan buat para pelabur untuk jangkaan trend bullish yang akan diteruskan.
Untuk kenaikan lebih tinggi, paras rintangan pada 1830.00 akan menjadi tumpuan untuk diuji terlebih dahulu sebelum kenaikan seterusnya akan mensasarkan ke paras ketinggian 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pelabur Kukuhkan Pegangan USD, Apa Berlaku Pada Matawang Lain?

Permulaan awal minggu memperlihatkan mata wang euro sedikit meningkat susulan kemenangan Emmanuel Macron dalam pusingan akhir pilihan raya presiden Perancis yang berlangsung pada 24 April.
Pada pembukaan dagangan Asia, euro dibuka lebih tinggi pada sekitar harga 1.081 berbanding USD, namun kembali merosot untuk kekal didagangkan di paras terendah dua tahun yang disentuhnya minggu lalu.
Dengan 97% undian dikira, Macron memegang sokongan kukuh dengan 57.4% undian. Ini bermakna Emmanuel Macron berjaya mengekalkan jawatannya sebagai Presiden Perancis.
Euro, bersama-sama dengan kebanyakan mata wang utama lain telah terjejas teruk akibat lonjakan raja mata wang US dolar yang dipacu oleh peningkatan hasil perbendaharaan AS.
Hal ini kerana, pelabur meletakkan keyakinan yang tinggi untuk langkah kenaikan kadar faedah yang agresif daripada Federal Reserve (Fed).
 Pada sesi Asia, indeks dolar didagangkan lebih tinggi pada 101.15 berbanding sekumpulan mata wang utama.
Sementara itu, mata wang pound kekal melemah di sekitar paras harga 1.2820 berbanding US dolar selepas mencatatkan kejatuhan sebanyak 1.4% pada akhir dagangan minggu lalu ke paras terendah sejak November 2020.
Data jualan runcit dan keyakinan pengguna yang lemah serta kenyataan Bank Pusat England (BOE) telah menimbulkan kemungkinan mengenai kelembapan akan berlaku.
Selain itu, yen terus didagangkan lebih rendah meskipun Bank Pusat Jepun (BOJ) pada minggu lalu telah mengambil keputusan untuk pembelian bon kerajaan tanpa had.
Mesyuarat polisi BOJ pada minggu ini akan menjadi tumpuan utama pelabur yang dijangka akan terus mengekalkan dasar monetarinya tidak berubah.


Percanggahan Pendapat dalam Mesyuarat Fed Telah Menghambat Emas ke Paras Terendah

Harga emas merosot pada sesi Asia berikutan perbezaan pendapat yang timbul terhadap kenaikan kadar pada akhir tahun.
Di bahagian Comex New York Merchantile Exchange, emas menyusut 0.28% satu troy ounce.
Silver futures dan copper futures juga merosot kepada 0.34% dan 0.14% setelah melonjak semalam.
 Semalam, emas merekodkan peningkatan akibat kejatuhan Dollar ke paras terendah dalam tujuh minggu terhadap. Dollar merosot semalam berikutan kebanyakan pelabur masih meneliti keputusan minit mesyuarat Fed dan Bank Pusat Eropah bagi petunjuk yang lebih jelas terhadap kadar faedah akan datang.
Kadar faedah yang rendah akan menaikkan harga logam kuning.
Pasukan Ini Dibantu Oleh Video Yang Sangat Memberi Inspirasi Serta Motivasi Di Saat Mengalami Kekalahan


Perkembangan Positif Perjanjian Perdagangan Tingkatkan Keyakinan Pasaran!

China dilaporkan telah menggesa Presiden Amerika Syarikat, Donald Trump untuk menghapuskan lebih banyak tarif yang dikenakan pada bulan September sebagai sebahagian daripada perjanjian perdagangan fasa pertama.
Susulan daripada itu melalui berita yang berasingan, pentadbiran Trump dilaporkan sedang mempertimbangkan sama ada akan membatalkan tarif tersebut. Melalui perkembangan ini dapat dilihat pasaran semakin optimis terhadap perjanjian perdagangan yang akan ditandatangani pada bulan ini.
Dagangan dolar USD terus mempamerkan pengukuhan berbanding yen dengan menghampiri paras 108.9 manakala berbanding Swiss Franc, USD menokok kepada 0.9907. Indeks dolar berbanding kumpulan matawang utama lain pula kekal pada 97.54.
 Sementara itu, data PMI sektor perkhidmatan di UK dan data ISM Bukan Pembuatan PMI di AS menjadi tumpuan perlabur pada hari ini, dengan masing-masing diunjurkan akan mengalami peningkatan.
Matawang pound merosot selepas meningkat ke paras tertinggi harian melepasi 1.2900 berbanding USD yang disokong oleh tinjauan pilihan raya yang menunjukkan sokongan kepada Parti Konservatif PM UK Boris Johnson mendahului parti pembangkang lain.
Data PMI sektor perkhidmatan di UK menunjukkan peningkatan lebih tinggi kepada 50.0 bagi bulan Oktober daripada 49.5 pada bulan sebelumnya dan turut melebihi jangkaan pasaran yang ditetaplan pada 49.7.
Selain itu, dolar Australia terus menunjukkan momentum pengukuhan sebagai mempunyai prestasi terbaik di kalangan matawang utama yang lain berikutan keputusan Reserve Bank of Australia (RBA) yang mengekalkan kadar faedah pada paras terendah 0.75% hari ini.


EUR/JPY Tunjuk Penurunan Harga Susulan Komen Dovish Timbalan Presiden ECB

Sesi pasaran Eropah hari ini memberi tumpuan terhadap data-data ekonomi di zon Eropah dengan bacaan keseluruhan agak mengecewakan dan memberi tekanan buat matawang dolar Euro.
Data jualan runcit di Jerman untuk September mencatatkan angka 0.1% lebih baik dari sebelumnya namun gagal mengatasi jangkaan kenaikan 0.3% oleh pasaran.
Sementara bacaan awal bagi indeks harga pengguna di Perancis untuk Oktober masih rendah di paras -0.1% juga gagal mengatasi jangkaan kenaikan 0.1%.
Bacaan pertumbuhan GDP di Sepanyol untuk suku ketiga kekal di paras 0.4%. Turut memberi tekanan pada Euro apabila kadar pengangguran bulanan di Itali mencatatkan kenaikan kepada 9.9% berbanding jangkaan kenaikan 9.6% oleh pasaran, jauh lebih tinggi dari bacaan 9.5% terdahulu.
Meneliti pergerakan harga pada carta pasangan matawang EUR/JPY, harga yang membuat kenaikan semalam menguji zon resistance pada ketinggian harga 121.400 pada penghujung sesi New York dan juga pada sesi Asia hari ini. Namun harga gagal menembusi zon resistance tersebut sebelum membuat penurunan semula.
Dagangan Yen Jepun turut menjadi perhatian hari ini berikutan keputusan mesyuarat polisi bank pusat Jepun diumumkan pada sesi Asia. Bank of Japan (BOJ) masih mengekalkan kadar faedah di paras -0.10% untuk mesyuarat edisi Oktober.
 Sementara menantikan bacaan data inflasi tahunan zon Eropah dan kadar pengangguran yang akan diterbitkan pada jam 6 petang, Euro mula menunjukkan pergerakan drastik harga susulan komen oleh Timbalan Presiden European Central Bank (ECB), Luis De Guindos yang bernada dovish.
Dalam komen beliau, pertumbuhan perlahan zon Eropah mula memberi kesan terhadap pasaran buruh dan polisi monetari semasa masih belum mencapai had sasaran bank pusat.
Harga kembali turun ke paras tumpuan harga pada 121.000 menguji garisan sokongan Moving Average 50 (MA50).
Dengan momentum penurunan harga, paras support pada 120.400 dilihat sebagai destinasi yang dituju harga yang seterusnya.
Namun jika harga kembali membuat kenaikan, paras resistance 121.400 bakal ditembusi harga sebelum harga mencatatkan paras ketinggian yang terbaru.
Lihat gambar carta pasangan matawang EUR/JPY di bawah untuk rujukan teknikal analisis anda.


Analisis GOLD – Kenaikan Harga Emas Terhalang Pada Rintangan $1,745.00

Carta harga XAU/USD yang mengukur nilai emas berbanding US dolar telah mencatatkan lonjakan semalam ke paras rintangan pada 1745.00.
Kenaikan harga emas telah didorong oleh pergerakan US dolar yang lemah dalam pasaran berikutan terkesan oleh penurunan pada hasil perbendaharaan AS yang telah susut di bawah paras 1.70%.
Penganalisis masih optimis untuk harga emas terus meningkat selepas membuat kenaikan sejak minggu lalu dari paras support 1680.00 dan mencatatkan hampir 670 pips kenaikan 4 hari berturut-turut.
Harga yang turut kekal berada di atas paras sokongan Moving Average 50 (MA50) juga masih memberi isyarat untuk trend bullish buat emas.
Paras rintangan pada 1745.00 perlu ditembusi untuk harga meneruskan kenaikan menuju ke zon SBR (support become resistance) 1765.00.
Zon tersebut menjadi paras sokongan harga pada dagangan Februari lalu sebelum harga jatuh lebih rendah pada bulan Mac.
 Kenaikan harga emas yang melepasi zon tersebut akan mendorong kenaikan lebih tinggi sehingga ke paras 1800.00.
Namun jika harga kembali menjunam semula dan bergerak di bawah paras sokongan MA50, penurunan harga akan kembali menguji zon harga 1720.00 sebelum ini.
Penurunan selanjutnya akan ke paras 1700.00 dan juga 1680.00 yang merupakan zon support buat harga emas yang diuji sejak bulan lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Selepas Data CPI & GDP Australia Diterbitkan, Apa Kesan Pada AUD/USD?

Pergerakan harga pada carta pasangan mata wang AUD/USD dilihat kekal bergerak dalam zon mendatar meniti di atas paras sokongan 0.67000.
Menjadi tumpuan pada sesi Asia pagi ini, terbitan data inflasi serta pertumbuhan ekonomi Australia memberi kesan terhadap pergerakan nilai mata wang dolar AUD.
Bacaan inflasi tahunan Australia catatkan bacaan lebih rendah berbanding jangkaan, iaitu pada 7.4% menurun dari paras 8.4% sebelum ini.
Sementara, Keluaran Dalam Negara Kasar (KDNK) Australia untuk suku terakhir 2022 catat pertumbuhan lebih perlahan iaitu 0.5% berbanding jangkaan untuk meningkat kepada 0.8% daripada bacaan terdahulu 0.7%.
Kedua-dua bacaan data yang menjadi perhatian bank pusat ini mencadangkan untuk Reserve Bank of Australia (RBA) perlu mula beralih ke arah pelonggaran dasar.
Kesannya dapat dilihat mata wang dolar Aussie melemah sebaik sahaja data diterbitkan di awal sesi Asia pagi tadi.
Namun, penurunan hanya sekadar menjejak ke paras sokongan 0.67000 sebelum harga dilihat kembali melantun sehingga ke paras ketinggian semalam sekitar 0.67500.
 Ketinggian tersebut dilihat menjadi zon rintangan semasa buat harga yang perlu dilepasi untuk memberikan isyarat lebih jelas bagi pergerakan trend bullish.
Kenaikan harga jika diteruskan dilihat akan menuju zon SBR (support become resistance) pada 0.68200 sebelum melanjutkan ke paras lebih tinggi pada sasaran 0.69000.
Namun jika harga bertindak turun semula, paras sokongan 0.67000 akan terus menjadi tumpuan untuk diuji dan ditembusi.
Susut lebih rendah akan mendorong harga catatkan paras terendah terbaru 10 minggu menuju sekitar 0.66400.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apa jadi pada Aussie dan Kiwi pada sesi Asia hari ini?

Ini adalah “wrap up” sesi Asia hari ini bagi AUD dan NZD. Dollar Australia dan New Zealand sedikit turun pada sesi Asia berbanding US Dollar dipengaruhi harga minyak.
Harga minyak sedikit mempengaruhi matawang komoditi seperti Aussie dan Kiwi. Tambahan pula aktiviti “mengambil keuntungan” rancak pada sesi Asia hari ini.
AUD/USD merosot 0.50% kepada 0.7586, kesan susut daripada harga psikologi tertinggi bulan lepas sekitar 0.7650.
 Sentimen pasaran bertambah baik pada sesi baru-baru ini apabila para pelabur mengharapkan “kadar dipotong” dari Bank of England pada mesyuarat dasar yang dijadualkan pada Khamis.
Manakala kemenangan Perdana Menteri Jepun Shinzo Abe dalam pilihan raya parlimen pada Ahad meningkatkan spekulasi mengenai langkah-langkah rangsangan ekonomi akan datang oleh Bank of Jepun.
NZD/USD berundur 0.78% untuk berdagang di 0.7243, menarik diri dari puncak ketinggian 14 bulan yang lalu.
Tetapi mata wang komoditi lemah kerana harga minyak bertukar lebih rendah selepas Institut Petroleum Amerika berkata pada hari Selasa, bahawa inventori minyak mentah AS meningkat di luar jangkaan sebanyak 2.2 juta tong sejak minggu lepas.


Menjelang Mesyuarat RBA, AUD/USD Bakal Terjun Lebih Rendah Lagi Minggu Ini?

Matawang dolar Australia dijangka akan terus mempamerkan persembahan yang merosot pada minggu ini berikutan sentimen pasaran yang berisiko di samping data ekonomi China yang lemah.
Data PMI pembuatan tinjauan Caixin menyusut kepada 40.3 mata untuk bulan Februari, iaitu paras terendah yang pernah direkodkan sejak tinjauan bermula pada tahun 2004 disebabkan oleh penularan wabak Coronavirus COVID-19.
Beberapa data ekonomi penting Australia yang akan diterbitkan pada sesi Asia sepanjang minggu ini termasuk data pertumbuhan GDP suku keempat 2019, data imbangan dagangan dan data jualan runcit dijangka akan turut terjejas.
Namun, menambahkan lagi tekanan buat Aussie adalah jangkaan penurunan kadar kepada 0.50% oleh bank pusat Australia untuk mesyuarat dasar pada Selasa.
Meneliti dagangan pada carta harga bagi pasangan matawang AUD/USD pada Jumaat lalu, harga membuat penurunan sekitar 150 pips ke paras terendah terbaru sejak Mac 2009. Ini adalah jauh lebih besar berbanding julat pergerakan harian yang normal bagi AUD/USD.
Penurunan terendah minggu lalu telah mencecah paras 0.64330 sebelum harga ditutup lebih tinggi.
Dengan bacaan data PMI pembuatan dan perkhidmatan China yang diterbitkan pada Sabtu mencatatkan penguncupan yang begitu ketara bagi bulan Februari telah mendorong pembukaan harga lebih rendah pada carta AUD/USD sesi Asia pagi ini berbanding penutupan dagangan minggu lalu.
 Sesi pasaran Asia hari ini melihatkan harga membuat kenaikan sekitar 70 pips namun gagal melepasi halangan Moving Average 50 (MA50) yang kekal menjadi petunjuk trend bearish harga untuk beberapa minggu ini.
Menjelang penetapan kadar faedah oleh Reserve Bank of Australia (RBA), harga dijangka akan menyambung semula penurunan dan menguji paras terendah yang dicecah pada penghujung minggu lalu.
Penurunan lebih rendah akan terus mencatatkan paras terendah terbaru 11 tahun bagi dagangan AUD/USD.
Namun jika harga berjaya tembusi halangan MA50, berkemungkinan harga akan menuju zon SBR (support become resistance) pada 0.65800 dan memberi isyarat awal perubahan trend.
Kenaikan lebih tinggi dilihat akan diteruskan ke paras sekitar 0.66700 jika dagangan Aussie kembali positif dan mengambil kesempatan ke atas matawang US dolar yang diniagakan lemah dalam pasaran.
Lihat gambar carta pasangan matawang AUD/USD di bawah untuk rujukan analisis teknikal anda.


Dolar US Yang Lemah Menolak Harga Emas Naik $25 Sejak Hari Isnin Lalu

Harga emas terus mengukuh selama lima hari berturut-turut bermula Jumaat yang lalu, menghampiri semula paras tertinggi $1,3000 selepas jatuh ke paras terendah 1 bulan lepas, didorong oleh kelemahan dolar yang berterusan sepanjang minggu ini.
Pasaran hadapan emas bagi bulan Disember di Comex NYMEX naik mendadak sebanyak $10.17 atau 0.79% kepada $1,299.04 per auns pada jam 4.45 petang.
Dolar US mula melemah apabila ketegangan antara US dan Korea Utara muncul semula pada akhir pasaran minggu lalu. Kemudian diikuti dengan sentimen-sentimen matawang utama lain yang semakin pulih terus menghumban US dolar jatuh sehingga hari ini.
 Antara faktor yang terus menekan dolar pada hari Khamis adalah laporan minit mesyuarat FOMC awal pagi tadi yang dilihat tidak menentu walaupun kebanyakkan ahli Fed yakin akan berlakunya peningkatan kadar faedah pada Disember, namun mereka lebih bernada dovish pada unjuran inflasi kerana kekal di paras yang rendah. Pergerakan inflasi yang perlahan menyebabkan ia semakin jauh daripada sasaran 2 peratus Fed.
Kejatuhan pada hasil bon US, juga menjadi faktor pengukuhan harga emas sepanjang minggu ini. Pasaran emas sensitif dengan perubahan greenback. US dolar yang lemah menyebabkan emas lebih mudah untuk dimiliki oleh pemilik matawang asing yang lain kerana harga yang rendah.
Indeks harga pengeluar (PPI) US pada malam ini akan menjadi fokus para pelabur bagi mengukur kekuatan inflasi dan ekonomi Amerika yang telah menyebabkan gangguan terhadap pandangan bank pusat selama ini.


EUR/USD Teruskan Kenaikan Selepas Fed Umum Pemotongan Kadar Faedah

Menggemparkan pasaran pada sesi New York semalam selepas Federal Reserve mengumumkan pemotongan kecemasan bagi kadar faedah sehingga 50 mata asas kepada 1.25% di luar jadual mesyuarat dasar monetari.
Ini telah meningkatkan kebimbangan dalam pasaran serta memberi kesan penyusutan terhadap matawang US dolar.
Ekonomi Amerika Syarikat kini berdepan ancaman penularan wabak COVID-19 yang lebih serius selepas Jabatan Kesihatan Washington telah melaporkan kes jangkitan meningkat kepada 27 kes dan dilaporkan angka korban telah meningkat kepada 9 kematian.
Jika dilihat pergerakan harga pada carta pasangan matawang EUR/USD semalam, harga mula menunjukkan tanda-tanda awal penurunan apabila harga turun sehingga ke paras sekitar 1.11000.
Namun, pengumuman mengejutkan oleh Fed telah mendorong kejatuhan nilai matawang US dolar memperlihatkan harga kembali pantul membuat kenaikan semula sehingga mencecah paras ketinggian pada 1.12100.
Namun begitu, pengukuhan harga pada carta EUR/USD agak terhad berikutan kenaikan bagi matawang dolar Euro terbatas selepas bank pusat Eropah juga turut mempertimbangkan pelonggaran dasar lebih lanjut akibat penularan wabak Coronavirus COVID-19.
 US dolar dijangka akan terus diniagakan lemah menjelang laporan data pekerjaan NFP Amerika Syarikat pada penghujung minggu.
Pergerakan harga pada sesi Asia pagi ini perlahan dengan harga yang memulakan dagangan sekitar 1.11800 menunjukkan penurunan pada kadar yang perlahan menuju paras sokongan Moving Average 50 (MA50).
Dengan sentimen ekonomi Amerika Syarikat yang terus terkesan oleh COVID-19, harga dilihat akan terus membuat kenaikan ke paras lebih tinggi mengatasi lonjakan harga semalam.
Kenaikan harga akan menguji paras resistance yang diuji pada Disember 2019 sekitar 1.12400 dan berkemungkinan mampu meneruskan kenaikan ke paras lebih tinggi.
Namun jika berlaku penurunan semula, paras 1.11000 akan menjadi paras support harga sebelum harga memberi isyarat penurunan ke paras lebih rendah.
Lihat gambar carta pasangan matawang EUR/USD di bawah untuk rujukan analisis teknikal anda.


Data Tuntutan Pengangguran Ini Jadi Petunjuk Awal Menjelang NFP!

Jumlah rakyat Amerika yang mengemukakan tuntutan baru untuk faedah pengangguran seiring dengan pemulihan aktiviti ekonomi aktiviti ekonomi yang rancak dan peningkatan vaksinasi.
Tuntutan awal untuk faedah pengangguran adalah sebanyak 385,000 untuk minggu yang berakhir pada 31 Julai, berdasarkan laporan yang dikeluarkan oleh Jabatan Tenaga Kerja pada hari Khamis. Angka merupakan suatu yang positif kerana tuntutan pengangguran telah turun sebanyak 14,000 dari minggu sebelumnya kerana pasaran pekerjaan berkembang selari dengan pertumbuhan ekonomi.
Secara umumnya, bacaan tuntutan selama empat minggu berlaku turun naik dengan sedikit berubah pada 394,000. Angka jumlah tuntutan pengangguran sejak dua bulan ini telah menunjukkan prestasi yang lebih baik berbanding bulan Mei yang catat secara purata 400,000. Hal ini didorong oleh pembukaan beberapa sektor ekonomi seperti sektor perhotelan dan riadah.
 Jumlah tututan berterusan menunjukkan penurunan tajam dengan merosot 366,000 hingga 2,93 juta, kali pertama tuntutan berterusan jatuh di bawah 3 juta sejak 14 Mac 2020.
US dolar masih didagangkan rendah berbanding matawang utama dengan turun 0.02% kepada 92.255. Pemain pasaran memberi tumpuan pada NFP yang akan dikeluarkan pada esok hari.
Dalam masa yang sama, pasaran masih mengambil sikap berhati-hati berikutan penularan varian Delta Covid-19 yang telah menyebabkan beberapa kawasan menerapkan semula sekatan.


Pandangan Penganalisis Ekonomi China Terhadap Impak Perang Perdagangan

Tabloid Global Times yang dikendalikan oleh kerajaan China telah mengeluarkan padangan terhadap isu perdagangan pada hari Rabu. Menurut mereka China perlu mengambil langkah-langkah mempertahankan diri terhadap tarif U.S. dengan menawarkan subsidi kepada syarikat dan industri yang mungkin mengalami kerugian daripada pergerakan perdagangan.
Firma-firma teknologi China, khususnya, boleh terkesan dengan impak dan menjadi ”mangsa perang perdagangan dengan Amerika Syarikat,” katanya.
Pada hari Jumaat Washington telah memperkenalkan sekatan ke atas pelaburan asing dalam syarikat teknologi U.S dan Trump berkata bahawa ia tidak akan hanya terhad kepada China.
Pentadbiran U.S. mengatakan China telah menyalahgunakan harta intelektual U.S. melalui keperluan usaha sama, dasar pelesenan yang tidak adil dan pengambilalihanyarikat s yang disokong oleh firma teknologi U.S., namun tuduhan ini ditolak oleh Beijing.
 China, yang telah berjanji untuk terus membuka pasaran dan ekonomi pada tahun ini, mungkin terpaksa menyesuaikan kembali dasarnya akibat ketidakpastian ekonomi yang timbul daripada ketegangan perdagangan, kata Global Times.
“China boleh menawarkan subsidi eksport kepada syarikat China di bawah rangka WTO (Organisasi Perdagangan Dunia) dan memberi sokongan dasar kepada mereka,” katanya.
“Industri berteknologi tinggi adalah salah satu bidang utama di mana usaha perlu dibuat untuk melindungi syarikat-syarikat China dari ancaman yang ditimbulkan oleh Trump.”
Walaubagaimanapun, pendirian tabloid itu tidak semestinya mencerminkan dasar kerajaan China.
Kementerian Perdagangan China pada hari Rabu berkata ia akan menilai impak berpotensi ke atas syarikat China mengenai sekatan pelaburan baru yang dijangka bakal diumumkan oleh US. Tiada butiran lebih rinci setakat ini.


Jawatankuasa Pasaran ditubuhkan Bagi Memantau Proses Pembekuan Bekalan Minyak Mentah

Harga minyak meneruskan kenaikan semalam walaupun sesi dagangan dicatat perlahan menjelang cuti Tahun Baru, kurang seminggu daripada pengeluar minyak dunia mula kembali kepada skala pengeluaran yang baru.
Dagangan logam hitam juga dijangka lebih tenang dalam minggu ini.
Minyak mentah di New York dicatat melonjak dalam sesi ini sebanyak 21 sen.
Di tempat lain, harga minyak Brent dinilai meningkat sebanyak 20 sen atau 0.35 peratus.
 Bermula 1 Januari depan, OPEC dan beberapa pengeluar minyak utama dunia bersetuju untuk mengurangkan pengeluaran sebanyak 1.2 juta tong sehari.
11 ahli Non-OPEC yang diketuai oleh Russia pula telah bersetuju untuk memotong bekalan sebanyak 558,000 tong sehari menjadikan jumlah keseluruhan mencecah 1.8 juta tong sehari.
Venezuela yang juga ahli OPEC telah bersedia untuk mengurangkan 95,000 tong minyak sehari bermula tahun baru.
Ahli jawatankuasa OPEC dan Non-OPEC juga telah ditubuhkan bagi memantau pasaran yang akan bermesyuarat pada 13 Januari nanti.
Siasatan Masih dijalankan Terhadap Isu E-Mel Clinton!


Hari Ini Sahaja Logam Ini Sudah Meningkat Lebih 1%!

Harga logam kuning meningkat lebih 1% pada Isnin, selepas mencatat kerugian mendadak beberapa minggu yang lalu.
Emas bagi penghantaran Disember diniagakan pada $1,192.50 troy ounce dalam sesi ini.
Harga logam menyentuh paras terendah pada Jumaat iaitu paras terendah sejak 8 Februari lalu.
Dalam masa yang sama, US Dollar Index yang mengukur kekuatan US Dollar menurun sebanyak 0.4% kepada 101.07.
 Emas mula menjadi tumpuan apabila US Dollar didagang menjunam dalam sesi ini.
Emas adalah sensitif kepada pergerakan kadar AS kerana kenaikan kadar akan meningkatkan kos untuk memiliki emas.
Dalam perdagangan logam lain, silver futures didagang pada $16.78 sementara copper futures didagang pada $2.70 sepound.
Copper meningkat hampir 23% bulan ini berikutan potensi rancangan infrastruktur pengguna utama di China dan Amerika Syarikat bakal meningkatkan permintaan logam kuning bagi sektor perindustrian.
Matawang Greenback Kembali Tersungkur Dalam Sesi Eropah!


Pasaran Kembali Tenang, Apa Trader Perlu Tahu Buat Masa Ini?

Ketidaktentuan terus menghiasi pasaran pada Rabu dengan memperlihatkan pergerakan mata wang berlegar di sekitar harga yang sama berikutan kewaspadaan pelabur terhadap isu Rusia dan Ukraine.
Pada sesi Eropah sebelum ini, Presiden Ukraine Volodymyr Zelenskyy mengatakan beliau percaya bahawa tidak akan berlaku peperangan mahupun peningkatan ketegangan yang meluas. Kenyataan ini dilihat menyokong penyataan yang dikeluarkan Kremlin bahawa Rusia bersedia untuk rundingan atau diplomasi.
Kenyataan ini membawa sedikit keredaan dalam pasaran yang menyebabkan dagangan safe-haven mengurangkan keuntungannya dan kebanyakan mata wang utama pula kembali didagangkan stabil.
Bagaimanapun, beberapa langkah sekatan terbaharu yang dikenakan oleh Amerika Syarikat dan Eropah ke atas Rusia menyebabkan pergerakan pasaran terbatas.
 Ketika penulisan, indeks dolar yang mengukur kekuatan dolar greenback diniagakan sedikit susut di sekitar 96.00 berbanding sekumpulan mata wang utama.
Sementara itu, mata wang euro diperdagangkan stabil berbanding USD dengan sokongan bacaan data indeks iklim perniagaan Ifo Jerman yang menunjukkan pengukuhan dalam keyakinan perniagaan di ekonomi terbesar Zon Eropah.
Mata wang poud pula kembali memulihkan kerugian yang dicatatkan pada sesi sebelum ini setelah Timbalan Gabenor Bank Pusat England (BOE), Dave Ramsden memberi isyarat untuk lebih banyak pengetatan akan datang.
Namun begitu, beliau berpandangan bahawa hanya kenaikan kadar faedah yang ‘sederhana’ akan dibuat pada bulan-bulan seterusnya, tidak seperti yang diharapkan oleh pasaran untuk melihat BOE lebih agresif dalam memerangi inflasi.


Terima Kasih Powell, USD Kembali Bermaharajalela!

Dolar greenback melonjak lebih tinggi selepas Pengerusi Reserve (Fed) Jerome Powell memberi amaran bahawa langkah kenaikan kadar faedah yang agresif akan menyebabkan ekonomi terlalu perlahan tetapi risiko terbesar kepada ekonomi Amerika Syarikat adalah inflasi yang berterusan.
Ini menunjukkan bahawa Powell terus bertekad untuk memerangi inflasi dengan kenaikan kadar yang agresif walaupun perlu merisikokan ekonomi jatuh ke dalam kemelesetan.
Penanda aras hasil bon AS 10 tahun merosot lebih rendah susulan kenyataan tersebut disebabkan kebimbangan terhadap prospek ekonomi yang menyuramkan.
Tambahan daripada itu, data bacaan akhir Keluaran Dalam Negara Kasar (KDNK) AS turut mengecewakan dengan mencatatkan penguncupan lebih besar daripada anggaran sebelumnya.
 Ekonomi AS menguncup 1.6% pada suku pertama tahun ini, meleset daripada unjuran awal yang dibuat untuk penurunan 1.5%.
Dalam konteks ini, peningkatan US dolar adalah didorong oleh permintaan terhadap safe-haven dan juga keyakinan pasaran untuk peningkatan lebih besar dalam kadar faedah oleh Fed pada masa akan datang.
Sementara itu, euro terus terperosok jauh menghampiri paras terendah 5 tahun yang dicapainya pada Mei, di tengah-tengah jurang perbezaan dasar monetari antara ECB dan Fed.
Jangkaan kenaikan kadar faedah yang lebih besar oleh ECB pada suku ketiga berkurangan selepas angka inflasi awal dari Jerman berada di bawah jangkaan dan perlahan daripada paras tertinggi pada bulan Mei.
Pada masa yang sama, Presiden Christine Lagarde mengesahkan peningkatan 25 mata asas untuk Julai, mengetepikan semua ketidakpastian selepas beberapa penggubal dasar menggesa kenaikan lebih besar.


GBP/USD Terjun 200 Pips Menjelang Mesyuarat BOE

Data inflasi tahunan Amerika Syarikat (AS) diterbitkan melonjak kepada angka 8.6% untuk Mei 2022, iaitu bacaan inflasi tahunan yang tertinggi pernah dicatatkan sejak Disember 1981.
Sebelum ini, data inflasi tahunan untuk bulan Mac mencatatkan 8.5% dan merekodkan kenaikan tertinggi 40 tahun sebelum berlaku penurunan semula kepada 8.3% pada bacaan April yang telah membuatkan pelabur merasakan inflasi telah mencapai kemuncak dan akan mula menurun selepas bank pusat mengetatkan dasar.
Lonjakan tersebut telah meleburkan jangkaan pelabur untuk inflasi di AS meneruskan penurunan seperti bacaan yang diterbitkan pada Mei lalu.
Dengan peningkatan mengejutkan ini telah membuatkan pelabur semakin yakin bahawa Federal Reserve (Fed) akan meneruskan kenaikan kadar feadah 50 mata asas sehingga September untuk memerangi inflasi yang semakin meningkat di AS.
Oleh itu, pengukuhan US dolar yang dijangka akan berterusan minggu ini menjelang mesyuarat FOMC telah memberi tekanan kepada kebanyakan mata wang utama yang lain dalam pasaran termasuk Pound.
Laporan data pekerjaan UK yang akan diterbitkan pada Selasa akan turut menjadi perhatian pelabur sebelum tumpuan beralih kepada keputusan mesyuarat polisi bank pusat England (BOE) pada Khamis yang akan mempengaruhi dagangan Pound minggu ini.

Pergerakan harga pada carta pasangan mata wang GBP/USD di sesi Eropah pada Jumaat lepas telah menyaksikan harga membuat penurunan ketara sehingga ke sesi New York dengan mencatatkan penurunan harian sekitar 200 pips.
Penurunan harga dari zon 1.25000 telah menembusi zon tumpuan pada 1.24000 dan meneruskan penurunan yang lebih rendah mencecah ke paras 1.23000 di penghujung sesi terakhir minggu tersebut.
 Terjunan harga didorongoleh terbitan data inflasi AS pada sesi New York yang mempamerkan pergerakan bearish yang lebih jelas pada carta GBP/USD.
Harga masih menunjukkan pergerakan bearish dimana harga masih bergerak dibawah paras halangan Moving Average 50 (MA50) pada rangka masa 1 jam sehingga bersambung pada dagangan minggu ini.
Jika Pound terus menyusut ditekan oleh US dolar yang mengukuh, harga bakal membuat penurunan lebih rendah dan menguji zon sekitar 1.21600 untuk mencatatkan paras terendah terbaru 5 minggu.
Penurunan lanjut harga yang diteruskan seterusnya dilihat bakal menguji zon tumpuan pada 1.21000 pula.
Sebaliknya jika kenaikan harga berjaya berlaku semula, harga bakal membuat kenaikan dari zon 1.22800 dan seterusnya menuju ke zon 1.24000 untuk menguji zon rintangan tersebut.
Kenaikan harga yang masih berjaya diteruskan menembusi zon rintangan itu kemudiannya akan mensasarkan untuk kenaikan lebih tinggi pada zon tumpuan seterusnya pada 1.25000.
Lihat gambar carta pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Terjojol Mata! OPR Naik 25 Mata Asas 4 Kali Berturut-Turut Untuk 2022

‘Mesyuarat tahun ini dah habis, kita tengok tahun depan pula macam mana.’
Drama Kadar Dasar Semalaman (OPR) oleh Jawatankuasa Dasar Monetari (MPC) Bank Negara Malaysia berakhir dengan kenaikan 25 mata asas kepada 2.75%.
Mengiringinya adalah kadar siling pada 3% dan kadar lantai pada 2.50%.
Keadaan Ekonomi Global
Mencerap situasi keseluruhan pasaran, rata-rata bank pusat global meneruskan kenaikan kadar faedahnya dengan Federal Reserve (Fed) antara yang agresif melaksanakan dasar pengetatan.
Pendorong utama pergerakan agresif tersebut adalah kenaikan harga, tekanan pada kewangan global serta langkah sekatan perjalanan di China yang secara tidak langsung menambah ‘kedegilan’ terhadap inflasi.
Selain itu, pengukuhan permintaan di sebalik tekanan pasaran buruh serta lonjakan harga komoditi walaupun berlaku pemulihan rantaian bekalan global menambah tekanan inflasi.
Melangkah ke hadapan, prospek pertumbuhan ekonomi global dilihat terus diapit tekanan daripada kelemahan pada kewangan global serta cabaran di pasaran domestik China di sebalik faktor lain seperti krisis geopolitik dan krisis tenaga.
 Input di Malaysia
Berdasarkan bacaan aktiviti ekonomi suku ke-3 yang baik, dipacu permintaan domestik yang kukuh, situasi pasaran dijangka mampu adaptasi tekanan global.
Sektor perlancongan dijangka berkembang dengan peningkatan pelancong, perbelanjaan isi rumah diramal berganda ekoran pengukuhan pasaran buruh dan aktiviti pelabur diunjurkan berkembang disebabkan projek berbilang tahun.
Sungguhpun begitu, permintaan luar negara diramalkan menyederhana ekoran pertumbuhan ekonomi global yang lemah.
Di sebalik semua itu, ketidaktentuan kewangan global dan pasaran pertukaran mata wang dijangka tidak akan menarik turun pertumbuhan negara.
Bergerak menuju 2023, inflasi dan teras inflasi dijangka akan terus meninggi ekoran tekanan harga serta permintaan termasuk sebarang perubahan kepada dasar domestik.
Ijmal Dari BNM
Bersempena dengan segala yang telah dibentangkan, MPC memutuskan untuk melaraskan kadar dengan risiko permintaan yang berlebihan pada harga dan mengimbangi risiko terhadap inflasi domestik dan pertumbuhan negara.
Pada kadar 2.75% terkini MPC akan menaikkannya mengikut peringkat keperluan secara akomodatif.


Ini Rincian Ucapan PM Johnson Yang Pelabur Perlu Tahu

Perdana Menteri UK, Boris Johnson mengumumkan semua langkah sekatan Covid-19 akan ditamatkan pada 19 Julai, termasuk penggunaan pelitup muka dan penjarakan sosial di England.
Melalui sidang media yang berlangsung pada Isnin, PM Johnson telah memperincikan langkah-langkah terakhir dalam pelonggaran sekatan, dengan keputusan akhir akan dibuat pada 12 Julai.
‘Hari Kebebasan’, atau ‘Langkah 4′ dalam rancangan jangka panjang kerajaan untuk melonggarkan sekatan akan mula berkuat kuasa pada 19 Julai sekiranya ’empat ujian’ untuk meringankan sekatan Covid-19 dipenuhi.
Ujian tersebut termasuk melihat data yang mengesahkan bahawa program vaksinasi berjaya dilakukan, dan kadar jangkitan tidak tidak menyebabkan lonjakan kemasukan ke hospital. Ini akan dinilai pada 12 Julai dengan merujuk tinjauan data terkini.
 Selain itu, PM Johnson turut mengatakan bahawa rakyat tidak akan lagi diperintahkan untuk berkerja dari rumah, walaupun masih terdapat peningkatan kes coronavirus.
Semua perniagaan yang masih ditutup, seperti kelab malam, dibenarkan untuk dibuka semula dan peraturan penjarakan sosial juga akan berakhir.
Boris Johnson turut mengulangi kenyataan beliau sebelum ini bahawa kita perlu hidup bersama Covid seperti mana kita lakukan dengan selesema, mengakui bahawa pembukaan semula ini akan menyebabkan lebih banyak kematian.
Pelonggaran sekatan di England sebelumnya dijadualkan pada 21 Jun tetapi ditangguhkan kerana varian delta yang sangat cepat tersebar di seluruh UK.
Walaupun kes jangkitan meningkat, tetapi kadar kemasukan ke hospital dan kematian tidak meningkat, yang menunjukkan bahawa vaksin coornavirus berfungsi untuk mencegah jangkitan yang teruk.


Analisis GOLD – Emas Catat Sedikit Kenaikan Penghujung Minggu Lalu Ke Paras $1,950

Walaupun pergerakan suram sepanjang minggu, namun dagangan emas berjaya pamerkan peningkatan pada penghujung dagangan minggu lalu.
Pada carta harga XAU/USD yang mengukur nilai emas berbanding US dolar telah menyaksikan harga berjaya membuat kenaikan pada Jumaat lalu ke zon rintangan 1950.00.
Zon tersebut juga turut diuji pada dagangan minggu sebelumnya yang kekal menghalang harga membuat kenaikan.
Pelabur tidak meletakkan harapan tinggi untuk kenaikan harga emas pada minggu ini berikutan petunjuk hawkish oleh Federal Reserve (Fed) dalam langkah pengetatan dasarnya.
Data inflasi Amerika Syarikat (AS) bakal jadi tumpuan utama yang akan memacu arah pergerakan emas minggu ini.
Kenaikan lebih tinggi boleh dijangkakan ekoran harga memberi isyarat bullish selepas bergerak di atas paras sokongan Moving Average 50 (MA50) pada rangka masa 1 jam di carta XAU/USD.
 Sekiranya kenaikan harga berjaya melepasi rintangan pada 1950.00, pelabur akan lebih optimis untuk menjangkakan harga meneruskan kenaikan dan kemudiannya bakal menguji zon SBR (support become resistance) pada 1970.00.
Kenaikan lanjut harga bakal mensasarkan pada paras tumpuan 2000.00 untuk pergerakan pada trend bullish yang lebih jelas.
Sebaliknya jika zon 1950.00 masih kekal berfungsi sebagai rintangan buat kenaikan emas pada minggu ini, penurunan harga akan dijangkakan untuk ke paras sokongan pada 1900.00.
Dan penurunan lebih rendah di bawah paras tersebut boleh mencecah ke zon sekitar 1870.00 untuk catatkan paras terendah terbaru 8 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Isu Arang Batu Punca EUR/AUD Catat Lonjakan 250 PIPS

Awal sesi dagangan Asia hari ini melihatkan lonjakan Aussie berikutan laporan data pekerjaan yang memuaskan untuk bacaan bulan Januari. Data meningkat tinggi berbanding jangkaan penurunan serta bacaan bulan sebelumnya.
Namun, lonjakan hanya bertahan sementara setelah laporan Westpac berkenaan unjuran bank pusat Australia yang dijangka bakal menurunkan kadar faedah untuk tahun ini telah melemahkan semula nilai dolar AUD dalam pasaran.
Namun, kejutan buat pasaran tidak berakhir di situ. Menjelang pembukaan sesi pasaran Eropah, pergerakan volatile harga sekali lagi melibatkan dagangan Aussie menjadi persoalan para pelabur.
Ini adalah disebabkan laporan berkenaan isu perdagangan melibatkan Australia dan China. China dilaporkan telah menyekat import arang batu dari Australia ke pelabuhan Dalian China. Sekatan untuk tahun 2019 tersebut melibatkan sejumlah 12 juta tan arang batu Australia namun pelaksanaan sekatan tersebut tidak terkesan kepada import arang batu dari Rusia dan Indonesia.
Susulan itu, matawang dolar AUD yang sememangnya telah didagangkan lemah terus mengalami kejatuhan sehingga mencatatkan penurunan ketara pada setiap pasangan matawang utama yang lain.
 Lihat sendiri pergerakan harga pada chart pasangan matawang EUR/AUD ini. Walaupun dagangan EURO masih berisiko, namun harga berjaya melonjak tinggi sehingga hampir 250 pips kenaikan dicatatkan dari paras support 1.5743 (MagicR3) sebelum naik melepasi ketiga-tiga paras resistance pada indicator Moshed Magic Line hari ini.

Lihat juga paras harga yang digariskan pada indicator Moshed Magic Line untuk rujukan anda.
Paras support: 1.5796, 1.5779, 1.5743.
Paras resistance: 1.5849, 1.5884, 1.5902.


Pandangan Kalendar Ekonomi Mingguan 29 Jun – 3 Jul 2015

Dollar AS berjaya meningkatkan kedudukannya dalam seminggu yang memberi tumpuan kepada krisis Greece. Selain daripada krisis yang semakin buruk, suku baru membawa NFP dengan penumpukan yang singkat serta angka GDP. Ia akan menjadi minggu yang sibuk ekoran NFP yang bakal dilapor awal kerana pasaran AS yang bakal bercuti pada Jumaat sempena Hari Kemerdekaan, dan NFP merupakan berita ekonomi utama minggu ini.
Sedikit ulasan minggu lepas:
Krisis Grexit bergerak dari keyakinan kepada putus asa dan berkisar sepanjang jalan tersebut. Keadaan menjadi lebih buruk selepas pasaran ditutup dengan pengumuman dramatik tentang referendum di Greece selepas tarikh akhir untuk mencapai persetujuan. Bagaimana permainan tahap tinggi ini akan berakhir?
Data ekonomi AS kebanyakannya positif. Sektor perumahan adalah dalam trend pertumbuhan disebabkan oleh peningkatan yang berterusan dalam pasaran kerja dan guna tenaga. Jumlah pembelian rumah baru AS melonjak pada Mei, kepada kadar tahunan yang disesuaikan mengikut musim daripada 546 ribu, kadar paling kukuh sejak Februari 2008, dan meningkat 24% pada asas tahunan. Adakah trend ini akan berterusan?
Berikut adalah agenda utama dalam kalendar Forex minggu ini:
Jom kita lihat:
Selasa
Krisis Grexit:  Hujung bulan ini adalah dua tarikh akhir: akhir perjanjian dan masa pembayaran IMF yang telah digabungkan. Pada keadaan semasa, Greece tidak mempunyai wang untuk membayar.  Bank-bank tidak dapat dibuka pada hari Isnin dan jika rundingan sesungguhnya akan berterusan. Perkara rundingan bergerak sepanjang masa dan tidak hanya sekitar tarikh akhir, tetapi jika Greece tidak membayar hutang IMF, ia akan menandakan kemerosotan lanjut dalam krisis yang sememangnya sudah melampau.
Selasa, 4:40 Petang
Ucapan Gabenor RBA:  Gabenor Royal Bank of Australia Glenn Stevens, akan berucap di London. Stevens boleh bercakap tentang pertumbuhan ekonomi yang perlahan dan pasaran perumahan yang terlebih nilai. Beliau biasanya menggunakan setiap peluang untuk memberi tekanan kepada Dollar Australia.
Selasa, 8:30 Malam
 GDP Kanada: Ekonomi Kanada menguncup 0.2% pada bulan Mac, menghantar penurunan berturut-turut yang ketiga, yang diketuai oleh kejatuhan 2.6% dalam perlombongan, kuari, dan minyak dan gas. Penganalisis menjangka ekonomi berkembang 0.2% pada Match. Keluaran Dalam Negara Kasar (GDP) menjunam dengan kadar tahunan 0.6% pada suku pertama, disebabkan oleh kejatuhan harga tenaga. Laporan GDP adalah lebih buruk daripada yang diramalkan, manakala Gabenor Bank Kanada Stephen Poloz menjangka suku pertama menjadi rata. Walau bagaimanapun, dasar menjangkakan pemulihan dalam pertumbuhan ekonomi pada suku kedua yang diketuai oleh eksport bukan tenaga. Ahli ekonomi menjangkakan pertumbuhan 0.1% pada bulan April.
[kml_flashembed publishmethod=”dynamic” fversion=”8.0.0″ movie=”https://intraday.my/wp-content/uploads/2014/12/Brand-June-2013-malaysia-468×60.swf” width=”468″ height=”60″ targetclass=”flashmovie” play=”true” loop=”true”]
Selasa, 10:00 Malam
Keyakinan CB Pengguna AS:  Keyakinan pengguna meningkat lebih daripada yang dijangkakan pada bulan Mei, mencecah 95.4 dari bacaan April disemak 94.3. Ahli ekonomi meramalkan bacaan 95 mata. Data perumahan dan pekerjaan yang kukuh adalah punca utama kenaikan sentimen. Tambahan pula, gaji yang lebih baik meningkatkan perbelanjaan dan merangsang aktiviti ekonomi. Keyakinan pengguna dijangka meningkat kepada 97.1 pada bulan Jun.
Rabu, 8:15 Malam
ADP Non-Farm Payroll AS:  Guna tenaga dalam sektor swasta berkembang sebanyak 201 ribu pekerjaan pada Mei berbanding 165 ribu pada bulan April.  Bacaan itu lebih baik daripada kenaikan 198 ribu pekerjaan yang diramalkan oleh penganalisis. Pasaran buruh kembali ke paras 200 ribu dengan menunjukkan pertumbuhan guna tenaga yang sihat. Jika kadar semasa kenaikan pekerjaan berterusan, ekonomi dijangka mencapai guna tenaga penuh dalam masa setahun. Sektor swasta AS dijangka berkembang 216 ribu pada bulan Jun.
Rabu, 10:00 Malam
ISM Manufacturing PMI AS:  Aktiviti pembuatan di Amerika Syarikat berkembang pada kadar yang lebih cepat daripada yang dijangkakan pada bulan Mei, mencecah 52.8 daripada 51.5 pada bulan April. Penganalisis meramalkan bacaan 51.9. Pesanan baru meningkat kepada 55.8, meningkat 2.3 mata daripada April. Indeks Pengeluaran mencatatkan 54.5, 1.5 mata di bawah bacaan April lalu. Indeks Pekerjaan mencatat 51.7, 3.4 mata di atas bacaan April yang menunjukkan pertumbuhan menyeluruh. Indeks Harga mencecah 49.5, 9.0 mata di atas bacaan April iaitu 40.5. ISM Manufacturing PMI AS dijangka mencapai 53.2 kali ini.
Khamis, 08:30 Malam
Non-Farm Payroll AS:  Ekonomi Amerika Syarikat berkembang dengan tenaga kerja mereka sebanyak 280 ribu pekerjaan pada bulan Mei, melebihi ramalan pasaran bagi tambahan 222 ribu. Ini adalah satu lagi tanda bahawa ekonomi AS berada di landasan pertumbuhan semula, selepas menguncup dalam tempoh tiga bulan pertama tahun ini. Kadar pengangguran meningkat kepada 5.5% daripada 5.4%, tetapi gambaran keseluruhannya adalah menggalakkan. Jika trend positif berterusan, Fed akan kembali kepada dasar monetari yang normal dalam masa terdekat. Laporan NFP dijangka mencatatkan tambahan pekerjaan sebanyak 231 ribu, manakala kadar pengangguran diramalkan merosot semula kepada 5.4%.
Tuntutan Pengangguran AS:  Bilangan rakyat Amerika yang memfailkan tuntutan awal untuk bantuan pengangguran meningkat sebanyak 3000 minggu lepas kepada 271 ribu, kekal dalam bahagian positif. Bacaan itu adalah sejajar dengan ramalan pasaran. Purata bergerak empat minggu susut sebanyak 3,250 menjadikannya berjumlah 273,750.
** Semua masa dalam waktu Malaysia dan yang sewaktu dengannya GMT +8
[kml_flashembed publishmethod=”dynamic” fversion=”8.0.0″ movie=”https://intraday.my/wp-content/uploads/2014/12/Brand-June-2013-malaysia-468×60.swf” width=”468″ height=”60″ targetclass=”flashmovie” play=”true” loop=”true”]


Analisis Teknikal GBP/USD – Timeframe H1 – 14/9/2018

Jika dilihat pada chart bagi pasangan matawang GBP/USD semalam, harga telah berjaya menembusi (breakout) paras zon major resistance 1.30700 dan juga resistance MagicR1 pada indicator Moshed Magic Line dan harga kemudian bergerak perlahan sehingga sesi pasaran Asia dibuka hari ini. Pergerakan harga pada chart GBP/USD turut disokong oleh komen positif daripada Draghi dan juga kelemahan USD berikutan data indeks harga pengguna (CPI) di AS turut jatuh.
Pada sesi pasaran Asia hari ini, harga dilihat bergerak perlahan dan berada di atas paras Magic Pivot 1.30832 dan bergerak menuju ke paras resistance 1.3143 (MagicR1). Harga semasa bergerak di sekitar paras 1.31340 setakat jam 5 petang. Jika harga membuat sedikit kenaikan, paras yang dijangka akan dicapai harga adalah pada resistance 1.3182 (MagicR2) dan berhampirannya juga terdapat satu zon major resistance 1.32000 yang bakal menjadi tumpuan pasaran. Jika harga melepasi paras tersebut, paras resistance seterusnya yang dijangka akan dituju adalah pada paras resistance 1.3241 (MagicR3).
 Sebaliknya, jika harga hilang momentum kenaikan yang dibuat, pasaran akan menjangka harga akan membuat penurunan ke Magic Pivot dahulu sebelum menguji paras RBS (resistance become support) pada 1.30700. Jika harga berjaya breakout paras RBS tersebut, berkemungkinan harga akan turun melepasi paras support 1.3045 (MagicS1) dahulu dan seterusnya ke paras support 1.2987 (MagicS2). Dan jika harga masih ditekan lebih rendah, paras yang dijangka dituju adalah pada paras support 1.2948 (MagicS3) dan pasaran akan melihat respon harga pada zon major support 1.29000.
Ikuti perkembangan rundingan Brexit yang dilihat semakin positif dalam mencapai kesepakatan dan juga pantau matawang USD menjelang data jualan runcit pada malam ini. Gunakan indicator Moshed Magic Line dan sesuaikan dalam analisis teknikal anda.

Paras support: 1.3045, 1.2987, 1.2948.
Paras resistance: 1.3143, 1.3182, 1.3241.


Persetujuan Bersama Diperlukan Agar Dasar Rangsangan Monetari Lebih Dipercayai!

Menurut Peter Kazimir yang merupakan ahli Governing Council berpendapat bahawa penggubal dasar Bank Pusat Eropah (ECB) memerlukan persetujuan bersama atau kata sepakat dalam rangsangan monetari pada bulan September agar ia lebih dipercayai.
Pada ketika ini para pelabur dan kebanyakkan pakar ekonomi menjangkakan rangsangan monetari akan dilaksanakan pada bulan September. Walaubagaimanapun,mereka berbeza pandangan tentang bagaimana penggubal dasar akan memberi reaksi terhadap hal ini. Presiden Bundesbank Jens Weidmann telah memberi amaran terhadap reaksi panik pasaran pada hari minggu yang lepas dan mengatakan beliau akan berhati-hati terhadap penerusan pembelian bon.
 Bagi Kazimir yang merupakan pengerusi bank pusat Slovak ,”perkara yang paling penting ialah kebolehpercayaan”. Beliau juga mengatakan beliau cenderung untuk kepada melakukan sesuatu pada mesyuarat bulan hadapan. Tambah beliau kebolehpercayaan juga bermaksud persetujuan bersama ke atas sesuatu ukuran.
Pada awal bulan ini, Pesuruhjaya Hal Ehwal Ekonomi dan Kewangan Kesatuan Eropah (EU), Olli Rehn mengatakan ECB seharusnya hadir dengan pakej rangsangan yang signifikan pada bulan September. Susulan daripada komen Olli Rehn, jangkaan pasaran semakin meningkat. Governing Council dijangka akan mengurangkan kadar faedah deposit dibawah sifar.


GBP/USD Bakal Sambung Penurunan Dagangan Semalam?

Penurunan ketara harga dipamerkan pada carta pasangan matawang GBP/USD semalam ekoran dagangan Pound yang terus berisiko walaupun US dolar turut diniagakan lemah dalam pasaran.
Harga mencatatkan penurunan harian lebih 100 pips semalam hampir mencecah paras 1.28900 menguji paras terendah pada dagangan awal minggu.
Pasaran akan memberi tumpuan terhadap rundingan dagang antara Kesatuan Eropah (EU) bersama UK yang dijadualkan pada Isnin di mana strategi rundingan pasca Brexit diterbitkan kerajaan Britain hari ini.
Pelabur kekal berwaspada berikutan masih terdapat perbezaan pendapat dalam beberapa isu oleh kedua-dua pihak yang mungkin akan merencatkan proses rundingan.
Pada sesi Asia hari ini, harga pada carta GBP/USD menunjukkan kenaikan namun gagal membuat kenaikan lebih tinggi dari paras halangan Moving Average 50 (MA50) yang memberi isyarat trend bearish harga.
Jika harga berjaya membuat lonjakan dan melepasi halangan MA50 tersebut, harga bakal menguji paras tertinggi mingguan sekitar 1.30170.
 Kenaikan yang diteruskan dilihat akan menuju paras ketinggian 1.30600 dan menguji zon resistance tersebut.
Sebaliknya jika harga meneruskan penurunan semalam, harga akan cuba melepasi paras terendah minggu ini yang dicecah pada Isnin lalu sebelum turun menuju zon support sekitar 1.28400.
Untuk dagangan US dolar, tumpuan akan terarah pada data pertumbuhan GDP suku keempat 2019 yang akan diterbitkan pada sesi New York.
Pengukuhan matawang USD masih terbantut ekoran terdapat jangkaan bahawa Federal Reserve bakal menurunkan kadar faedah 2 kali pada tahun ini.
Lihat gambar carta pasangan matawang GBP/USD di bawah untuk rujukan analisis teknikal anda.